Javne opomene za E-pancevo, Palež, Republiku, Tabloid… - Raskrikavanje\nJavne opomene za E-pancevo, Palež, Republiku, Tabloid…\n09.04.2019. Marija Vučić Foto: Pixabay/moritz320\nZbog nepoštovanja privatnosti, novinarske neodgovornosti, neistinitog izveštavanja i drugih prekšaja Kodeksa novinara, Komisija za žalbe Saveta za štampu izrekla je nekoliko javnih opomena - obrenovačkom listu Palež, portalima E-pancevo.rs i Republika.rs i magazinu Tabloid.\nČetiri javne opomene je dobio portal e-pancevo.rs, zbog četiri teksta objavljenih u okviru kampanje protiv novinara portala Pančevo Si Ti Nenada Živkovića.\nU tekstovima koji su usledili kao reakcija na njegov govor na jednom od protesta „1 od 5 miliona“ u Pančevu, novinar je nazivan smradom, licemerom, poltronom, kafanskim besposličarem, a čitani su i na RTV Pančevo.\nTekstovima su prekršena poglavlja Kodeksa koja se odnose na istinitost izveštavanja, odgovornost novinara, poštovanje privatnosti i novinarsku pažnju.\n„Komisija posebno ističe da se do sada retko sretala sa ovako drastičnim prekršajima profesionalnih i etičkih pravila, budući da je portal iz dana u dan objavljivao tekstove gotovo identičnog sadržaja, ponavljajući neshvatljivo uvredljive kvalifikacije na račun Živkovića. Portal se, prilikom objavljivanja tih tekstova nije rukovodio nikakvim profesionalnim razlozima, niti željom da o bilo čemu informiše svoje čitoce, već isključivo time da na svaki način uvredi, diskredituje i ponizi čoveka o kome piše“, navodi se u odluci Komisije.\nPrema podacima Kešformisanja, baze projektnog sufinansiranja u Srbiji koju je Raskrikavanje nedavno objavilo, portal E-pancevo tokom 2018. godine dobio je 8,2 miliona dinara u Pančevu, Opovu, Kovinu i Kovačici.\nProfesionalnih smernica se ni ovog puta nije pridržavao ni obrenovački list Palež, jedan od čestih prekršilaca Kodeksa novinara Srbije. U tekstu „Lažomer, Cenzolovka, Mišolovka, Rokfeleri…“ Komisija je ustanovila da je neistinita tvrdnja da portal Istinomer nije registrovan, a ustanovljeno je i da je povređeno pravo na privatnost i dostojanstvo novinarke Jasmine Prodanović.\n„O novinarki je objavljeno više uvredljivih spekulacija (...) a privatnost joj je narušena i time što su u tekstu objavljeni njeni lični podaci - broj telefona i mejl adresa“, stoji u obrazloženju.\nKomisija podseća i da je ovo peta javna opomena ovom listu za nešto više od godinu dana, a „sve opomene su se odnosile na tekstove u kojima se redakcija obračunava sa neistomišljenicima, sa namerom da ih diskredituje“.\nMagazin Tabloid je prekršio tačke kodeksa koje se odnose na odgovornost novinara i istinitost, tekstom „Kome je Vučić poveravao prodaju javnih preduzeća - pilot u niskom letu“.\nU tekstu se iznose tvrdnje da je Velibor Vukašinović, bivši direktor JAT-a „potpisao ugovor o prodaji JAT-a“, da je „lažni pilot“, da je „obavljao prljav posao za Vučića“, Da se „formalno razveo od supruge da bi opravdao kupovinu više stanova“.\nKomisija je ustanovila da Vukašinović nije pozvan pre objavljivanja teksta i nije mu omogućeno da da svoju stranu priče, kao i da su ove ozbiljne optužbe (Komisija nije ulazila u istinitost tvrdnji) na njegov račun zapravo spekulacije nepotkrepljene dokazima.\nJavnu opomenu je dobio i portal Srpskog telegrafa, Republika.rs, jer je u seriji tekstova prekršio tačku koja se odnosi na odgovornost novinara, odnosno obavezu poštovanja pretpostavke nebinosti.\nTekstovi se bave „prljavim poslovima kontroverznog biznismena Vladimira Vrbaškog“, i u njima se Vrbaški direktno proglašava odgovornim za određena krivična dela „iako ta krivica nije utvrđena na sudu - naprotiv, tužilaštvo je još 2015. godine odlučilo da nema osnova za krivično gonjenje“.\nMinistarstvo podnosi prijave protiv Vremena, redakcija to smatra kontrolom štete\nTekst o medijskom praćenju slučaja Monike Karimanović, nedeljnik Vreme je ovog četvrtka ilustrov...\nJavne opomene za Press online zbog napada na Adama Santovca\nKomisija za žalbe Saveta za štampu izrekla je dve javne opomene portalu Press online jer je višes...\nDanas, TPKnews i Gradski portal 018 prekršili kodeks\nZbog neobjavljivanja celokupnog odgovora Ivana Radovanovića, list Danas je prekršio Kodeks novinar...


SAD upozorava Venecuelu i Kubu da odbiju iranske brodove koji navodno prevoze oružje - SAHAR Balkan\nSAD upozorava Venecuelu i Kubu da odbiju iranske brodove koji navodno prevoze oružje\nJun 10, 2021 13:46 Europe/Sarajevo\nSaharTV – Sjedinjene Američke Države zaprijetile su Venecueli i Kubi da ne smiju primiti dva iranska broda koji navodno plove prema južnoameričkim obalama prevozeći oružje.\nCitirajući neimenovanog visokog zvaničnika iz vlade američkog predsjednika Bidena, Politico je objavio da se vjeruje da brodovi prevoze oružje iz Irana u Venecuelu, pod ugovorom između dvije zemlje potpisanim za vrijeme administracije Donalda Trumpa.\n„Dostava takvog oružja bila bi provokativan čin i shvaćena kao prijetnja našim partnerima u zapadnoj hemisferi“ – rekao je zvaničnik za Politico.\nPlovila su već prešla veliki put Atlantskim okeanom, i dovršila više od polovine putovanja iz Irana do Venecuele, što predstavlja prvi put da je iranska mornarica okružila Južnu Afriku kako bi stigla u Atlantik.\nAmerički senator Marco Rubio na Twitteru u četvrtak napisao je da je Venecuela kupila vojnu opremu od Irana, i zatim pozvala Irance u zapadnu hemisferu.\nIranska administracija u utorak je reagovala na američke tvrdnje o prevozu oružja u Južnu Ameriku odbacujući praćenje i miješanje iranske legalne trgovine s drugim zemljama.\nTeheran nije komentirao šta tačno prevoze brodovi, ali je glasnogovornik vlade, Ali Rabiei rekao da ne postoji zabrana za prodaju iranskog oružja pod rezolucijom 2231, koju je 2015.god. usvojilo Vijeće sigurnosti UN-a.


Makedonija očekuje podršku od Ban Ki Muna\nNezahvalno je unapred predvideti kakve će biti poruke tokom posete generalnog sekretara Ujedinjenih nacija, ali naš pristup će svakako biti pozitivan, saopštile su makedonske vlasti neposredno pre dolaska generalnog sekretara UN Ban Ki Muna u Skoplje.\nIz Ministarstva spoljnih poslova kažu da će generalni sekretar UN ponovo biti obavešten o makedonskom konstruktivnom pristupu i o spremnosti da se što pre pronađe prihvatljivo rešenje za spor sa Grčkom oko imena.\nOpozicione partije smatraju da ne postoji garancija da bi poseta Ban mogla da bude korisna za zemlju.\nOni očekuju da će ovaj put makedonskim vlastima biti poslata poruka ohrabrenja i podrške.\n"Problem je u tome što neko ili vlada ne želi da shvati te poruke", rekao je Zijadin Sela iz Demokratske partije Albanaca.\n"Praktično očekujemo ohrabrenje da mi u Makedoniji možemo da se nosimo sa problemima. Međutim od nas zavisi kako ćemo da primimo te poruke i koliko ćemo imati sluha za ono što nam je rečeno", smatra Sonja Markovska iz Nove socijal-demokratske partije.\nU svom saopštenju Ministarstvo spoljnih poslova najavljuje da će Ban biti informisan i o dostignućima u Republici Makedoniji od nezavisnosti do danas, o izgradnji multietničkog društva i doprinosu regionalnom razvoju i dobrosusedskim odnosima.\nDomaćin generalnog sekretara UN će biti predsednik Đorđe Ivanov , a u Skoplju će se sastati i sa premijerom Nikolom Gruevskim i predsednikom parlamenta Trajkom Veljanoskim.


You are here: Početna » Vesti » Lokal » Pomoć za sve obespravljene gradjane\nJedan od prioriteta Kuće biće i borba protiv diskriminacije i nasilja na teritoriji Beograda\nBeogradjani će na proleće dobiti „Kuću ljudskih prava” u kojoj će biti smeštene organizacije koje štite ljudska prava i koje se bave i pružanjem direktne pravne pomoći žrtvama kojima su ta prava narušena. To znači da će gradjani Beograda, ali i cele Srbije, moći da zakucaju na vrata ove Kuće kad god misle da su njihova ljudska prava ugrožena. Jedan od prioriteta Kuće biće i borba protiv diskriminacije i nasilja na teritoriji Beograda.\nRadovi na adaptaciji prostora u kojem će se Kuća nalaziti, u zgradi u Ulici Kneza Miloša 4, počeće vrlo brzo, a studenti Arhitektonskog, Šumarskog, kao i Fakulteta primenjenih umetnosti u Beogradu, prionuli su na posao i izradili osam različitih idejnih rešenja kako bi ona trebalo da izgleda. Pri izradi projekata vodilo se računa o dostupnosti prostora osobama sa invaliditetom, usaglašenosti sa standardima zaštite životne sredine, kao i činjenici da se radi o javnom prostoru koji će koristiti veliki broj gradjana. Čije je rešenje najadekvatnije, odlučiće organizacije koje će u Kući biti smeštene.\n- Ne samo Beogradjani, već i gradjani cele Srbije, dobiće mesto u kome će se pružati zaštita ljudskih prava svima, a pogotovo ugroženim grupama, bilo da se radi o poboljšanju položaja žena, osoba sa invaliditetom, LGBT populacije, romske zajednice ili drugih manjinskih zajednica. Radovi na adaptaciji prostora počinjuuskoro, a očekuje se da će biti završeni tokom proleća - kaže za „Blic” Danko Runić, direktor Agencije za evropske integracije i saradnju sa udruženjima grada Beograda.\nKuća će zauzimati prostor od 512 kvadrata, od kojih će veći deo biti javni, namenjen svim gradjanima, a u jednom delu će biti smeštene kancelarije. Takodje, biblioteka će biti dostupna svima, a stručni kadar Kuće biće na raspolaganju gradjanima, pogotovo djacima, studentima, istraživačima. Na taj način će se, kaže Runić, raditi i na širenju znanja o ljudskim pravima i promociji standarda EU u ovoj oblasti.\n- Grad Beograd je kroz Agenciju za evropske integracije i saradnju sa udruženjima ušao u poduhvat osnivanja ovakve institucije jer su ljudska prava naš strateški prioritet, a osnivanje Kuće predstavlja napredak u borbi za zaštitu ljudskih prava. Biće to prostor u kome će najrelevantniji stručnjaci raditi na poboljšanju zakonodavnog okvira za unapredjenje ljudskih prava i jačanje demokratije. Kuća će postati izvor analiza stanja ljudskih prava u Beogradu, kao i predloga novih politika, primenom kojih vlasti mogu da pomognu onima kojima je pomoć najpotrebnija - naglašava Runić.\nKorisnici Kuće ljudskih prava biće članice Saveza udruženja „Kuća ljudskih prava i demokratije”, odnosno najrelevantnije organizacije koje se bave ovom oblašću. To su Gradjanske inicijative, Komitet pravnika za ljudska prava - JUKOM, Helsinški odbor za ljudska prava, Beogradski centar za ljudska prava i Centar za praktičnu politiku.\n- Organizacije koje će delovati kroz Kuću imaju široko iskustvo u saradnji sa organizacijama iz regiona, te očekujem da će biti ojačan njihov doprinos u procesu pomirenja, prevazilaženja ratnog nasledja iz 90-ih godina i uticaja na državne organe u smislu kreiranja novih odnosa u regionu – kaže Runić.\nOsim nabrojanih organizacija, Kuća će biti otvorena za sve druge organizacije koje se bave ljudskim pravima i one će u njoj moći da sprovode svoje programe, organizuju različite skupove, konferencije, izložbe, obuke i seminare.\n„Dokaz da se prava poštuju"\nMilan Antonijević, direktor JUKOM-a, smatra da je osnivanje kuće j sjajan potez koji šalje jasnu poruku da se Ijudska prava u Beogradu cene i poštuju. - Time što ćemo obezbediti prostor u koji će gradjani moći da dodju i da se obrate za pomoć, da kažu ako su im prava povredjena, pokazaćemo da postoji jasna želja da im pomognemo. Kuća će funkcionisati direktno sa gradjanima, ali i sa vlastima. Gradjanima ćemo pružiti neophodne usluge, a raznim tribinama, izložbama, uvidom u biblioteku, unaprediće znanje o ljudskim pravima, a to će im pomoći i da ih što manje krše - kaže Antonijević za „Blic".


LN /Večeras igraju Austrija i Sjeverna Irska, priželjkujemo rasplet za Final Four Zmajeva / Radio Sarajevo\nFoto: EPA-EFE/Valentino Lazaro u duelu sa Harisom Duljevićem\n12. 10. 2018. u 08:07:00 Radiosarajevo.ba\nNa Ernst Happel stadionu u Beču večeras od 20.45 sati igraju Austrija i Sjeverna Irska, susret trećeg kola Divizije B Lige nacija. Ove dvije selekcije nalaze se u Grupi 3 s Bosnom i Hercegovinom i dobrim dijelom mogli bi krojiti sudbinu pobjednika i plasman Zmajeva u Final Four Divizije B.\nUskoro žrijeb kvalifikacija za Euro: Evo šta Zmajevima donosi novi format\nZmajevi sjajni na startu, evo kako najlakše mogu do Eura\nAustrija je blagi favorit na papiru. Ako gledamo i duel naše selekcije protiv ove dvije reprezentacije, u kojima je Bosna i Hercegovina osvojila svih šest bodova u prva dva kola, Austrijanci su opasniji rival.\nIz tog razloga nekako i priželjkujemo da Sjeverni Irci iznenade i dođu do boda, koji bi otvorio vrata Final Foura za Zmajeve. S tim remijem iz Beča, Bosna i Hercegovini bi bila dovoljna svega jedna pobjeda u preostala dva duela.\nAko ništa barem Irci trebaju biti dovoljno iscrpljeni da u ponedjeljak kada gostuju u Sarajevu na Grbavici protiv Bosne i Hercegovine ne pruže izdanje koje se od njih očekuje.\nAustrijanci su se za meč sa Sjevernim Ircima pripremali u Bad Waltersdorfu.\n"Loše smo odigrali u Zenici protiv Bosne i Hercegovine i sada je prilika za popravni. I dalje želimo biti prvi u grupi i sve je moguće", kazao je Valentino Lazaro za ORF, saigrač našeg Vedada Ibiševića iz njemačke Herthe.\nMeč se igra od 20.45 sati.\nU petak su na programu je još nekoliko mečeva Lige nacija: Belgija - Švicarska, Hrvatska - Engleska, Estonija - Finska, Grčka - Mađarska, Bjelorusija - Luksemburg i Moldavija - San Marino.\nTagovi: UEFA Liga nacija Bosna i Hercegovina Austrija Sjeverna Irska Beč\nVideo / Tuča navijača na tribinama na utakmici CG - Srbija, ima i povrijeđenih\nLideri novih generacija / Mbappe: Čovjek mora poštovati druge i biti skroman


Grupa za kreativnu ekonomiju - Kulturna politika i saradnja privrede i kulture u Srbiji - Grupa za kreativnu ekonomiju\nKulturna politika i saradnja privrede i kulture u Srbiji\npiše: dr Hristina Mikić, savetnik Grupe za kreativnu ekonomiju\nPrvi pisani podaci o filantropiji u Srbiji vezuju se za vizantrijski period i poznate srpske ktitore. Filantropija u umetnosti vezuje se za Savu Tekeliju koji je celokupunu svoju imovinu 1840. zaveštao Matici srpskoj, a koja danas predstavlja osnovni fond Galerije Matice srpske. U 19. veku veliki industrijalci zauzimali su važno mesto kao korporativni filantropi umetnosti poput Đorđa Vajferta velikog kolekcionara umetničkih slika i numizmatike, Vlade Teokarevića vlasnika „Industrije vunenih tkanina Vlada Teokarević i kompanija”, kapetan Miše Anastasijevića, i drugih.\nZlatni period privredne podrške umetnosti odvija se tokom `80-ih i početkom `90-ih godina, kada velika javna preduzeća intenzivno učestvuju u sufinansiranju najznačajnijih kulturnih manifestacija u Beogradu (Invest banka, JAT, PTT, Jugobanka, Dunav osiguranje, NIS itd). To je i period stvaranja velikih državnih kolekcija srpskog slikarstva izuzetne umetničke i istorijske vrednosti (Invest banka, Jugobanka, Beobanka, Dunavo osiguranje, 1. Maj Pirot, Sintelon, Generalexport, Jugoexport, Magnohrom, Staro zdanje, Vital, itd).\nOd 2000. nastupa nova faza saradnje privrede i kulture koja se odvija pod okriljem politike društveno odgovornog poslovanja, ali i nezavisno od nje, u skladu sa poslovnim politikama i afinitetima određenih kompanija. U pomenutom periodu pojaviće se i nekoliko pozitivnih primera korporativne podrške kulturi koje karakteriše fokusiranost, strateški pristup i kontinuitet, kao što su Telenor (period 2009-2013; savremena umetnost), Vip mobile (savremeni ples), Mercedes Benz (kulturno nasleđe), Banka Intesa (kulturno nasleđe, izvođačke umetnosti), Erste banka (kultura u lokalnoj zajednici, međunarodna kolekcija vizualne umetnosti), Philip Moriss (vizualne umetnosti) Nestle (savremena umetnost, umetničke intervencije u javnom prostoru ) i sl.\nViše od decenije nacionalna kulturna politika nije se bavila merama koje mogu stimulisati saradnju privrede i kulture. Odnos kulturnih institucija sa privredom prepušten je samim institucijama, njihovoj umešnosti da animiraju kompanije, sposobnosti i kreativnosti da osmisle atraktivne programe. Ipak, ovaj pristup ne donosi neke značajnije rezultate, o čemu najbolje govore podaci o udelu korporativnih izvora u finansiranju kulture – njihov prosečan godišnji udeo iznosi oko 5,4%, odnosno oko 7,1 miliona evra.\nIstraživanje stavova predstavnika korporativnog sektora u Srbiji po pitanju najčešćih oblika korporativnog ulaganja u projekte u oblasti kulture pokazalo je da kompanije u 92% sponzorišu kulturne projekte u novcu ili robi, 20% njih bira donacije kao oblik podrške kulturi, 16% svoja sredstva ulaže preko korporativnih fondacija, dok se 8% njih opredeljuje za kupovinu umetničkih dela i stvaranje korporativnih kolekcija (Novkovic, 2011). Ove nalaze potvrđuju i podaci iz istraživanja 2014. – ukupne vrednosti korporativnih izvora finansiranja budžetskih institucija kulture, donacije učestvuju sa oko 9,5%, dok sponzorstva i drugi oblici saradnje sa privrednim sektorom čine ostatak. Uglavnom se kompanije orijentišu ka sponzorisanju, jer u tom slučaju mogu zahtevati komercijalnije oblike svoje promocije, a u zavisnosti od prirode programa, i direktnu promociju i plasman proizvoda i usluga. Sa aspekta poreskih propisa, sponzorstva se tretiraju kao vršenje usluga neposredno povezanih sa obavljanjem osnovne delatnosti (propaganda i marketing), i u tom slučaju postoji mogućnost odbijanja poreza na dodatu vrednost, ukoliko su obe strane sponzorskog angažmana u sistemu ovog poreza.\nFinansijske institucije kao glavni korporativni darodavci kulture u svetu, imaju veoma skromu ulogu u finansiranju kulture u Srbiji. U poslednih 5 godina banke su podržale kulturne projeke sa prosečnih 350.000 evra odnosno oko 70.000 evra godišnje. Udeo kulture čini oko 11,5% ukupnih davanja banaka u okviru politike društvene odgovornosti i filantropskih davanja. S druge strane, bankarski sektor je mnogo aktivniji kao sponzor kulturnih i umetničkih sadržaja, pa tako vrednost sponzorskih aranžmana u oblasti kulture iznosi oko 146.000 evra godišnje i ima udeo u ukupnim sponzorskim aranžmanima banaka oko 29,5% (UBS, 2013). Osiguravajuća društva i druge finansijske institucije (lizing kuće, investicioni fondovi, borkersko-dilerska društva) u novčanoj podršci kulturi znatno zaostaju za bankarskim institucijama. Većinom njihovi angažmani izostaju, a i ako postoje onda su u vidu besplatnih usluga – osiguranja izložbi i drugih događaja, a mnogo ređe u vidu novčanih davanja.\nOgraničenje većem angažovanju privrede predstavlja i činjenica da ne postoje načini na osnovu kojih se mogu kvantifikovati koristi koje može imati zajednica od ovakvih projekata, te je kompanijama teško da sagledaju šire efekte ulaganja u kulturu i dovedu ih u vezu sa svojom politikom društvene odgovornosti. Čak i razvijene zemlje poput Velike Britanije suočavaju se sa ovim problemom. Tako su na primer pojedina istraživanja (Smart Company 2004) pokazala su da britanske kompanije ne investiraju u kulturu, jer uglavnom ne mogu da sagledaju širi kontekst ovih ulaganja i njihovih koristi za zajednicu. Zbog toga se ne usuđuju da investiraju više od 25% budžeta namenjenog za unapređenje zajednice u kulturne projekte, a postoji i bojazan da će javnost ovakve projekte doživeti kao elitističke. Donacije u kulturi po mnogim stručnjacima imaju nizak nivo uticaja na imidž kompanije u odnosu na druge oblike podrške kao što su sponozorisanje, odnosi sa javnošću, intergrisane marketing komunikacije ili biz&art saradnja, što je još jedan od otežavajućih faktora za obimniju filantropsku podršku kulturi. Najčešći razlozi za nizak nivo ulaganja privrede u kulturu jesu standardizovane politike društveno odgovornog poslovanja, bez kreativnih ideja i pristupa u pogledu integrisanja kulture u njih. U većini slučajeva kompanije u Srbiji nemaju jasnu viziju svoje politike filantropskih davanja, što se vidi iz velikih fluktuacija njihovih budžeta za ove programe iz godine u godinu. Nije redak slučaj da je podrška određenom projektu, naročito u oblasti kulture, rezultat ličnih afiniteta onih koji odlučuju u odeljenjima za marketing i komunikaciju. Ovakve prakse često dovode do situacije da odlaskom konkretne osobe iz kompanije, dolazi do prekida sa određenom vrstom podrške projektima, a nove osobe na ovim pozicijama biraju druge oblasti za prioritete, najčešće prema sopstvenim afinitetima.\nPrema prosečnim budžetima namenjenim za investiranje u kulturu, kompanije u Srbiji mogu se podeliti u 3 grupe:\n– Kompanije koje izdvajaju značajna sredstva za ove namene, najčešće u iznosu od 500.000 do 2.000.000 evra, i koje podržavaju projekte bliske sa njihovom osnovnom delatnošću ili na teritoriji gde posluju (NIS, Hemofarm, Telekom, SBB, Delta Fondacija, Srbijagas i sl.). U ovoj grupi često se mogu naći i kompanije koje nemaju baš jasan pristup ovoj oblasti, već se fokusiraju na veliki broj projekata koji imaju određenu vidljivost.\n– Kompanije koje izdvajaju od 100.000 do 200.000 evra i podržavaju određene oblasti i programe sa ciljem da unaprede svoj imidž (Telenor, Sunoko, Tigar, Victoria Grup, VIP Mobile, Henkel, Grand Pro, Swiss Lion, Carslberg Srbija, Loreal i dr.).\n– Kompanije koje izdvajaju manje od 50.000 evra godišnje (najčešće oko 20.000 evra) i koje podržavaju određene projekte koji privlače iste ciljne grupe ili one koje su slične njihovim tržišnim segmentima.\nUticaj većine sponzora i filantropa na kulturno okruženje je mali, osim onih koji sponzorišu festivalske sadržaje i programe industrije zabave. Tako se trenutno mogu uočiti tri vrste korporativnih sponzora i filantropa u odnosu na njihovo dejstvo i ulogu u opštem kulturnom okruženju: kolekcionari (npr. Telenor fondacija, Erste banka), naturalni sponzori (npr. Voda Voda, Bambi, Swiss Lion, Coca-Cola itd.), izgrađivači korporativnog imidža (npr. VIP mobile, Banka Intesa), supstitutori reklame (npr. Apatinska pivara, Carslberg Srbija itd.).\nDa bi se unapredila saradnja između privrede i kulture u Srbiji, neophodno je uvesti niz novina u kulturnoj politici.\n– Unaprediti znanja i veštine zaposlenih u kulturi i privredi za kreiranje projekata biz&art saradnje;\n– Uvesti nagradu za najbolje partnerstvo između privrede i kulture, kako bi se podigla javna svest i pozitivno vrednovala ovakva partnerstva;\n– Promovisati koristi koje kultura može imati na razvoj zajednice i razviti nove metodologije merenja učinka ovih projekata na reputacioni kapital kompanija;\n– Uvesti javni konkurs za stimulaciju biz&art saradnje kroz uduženo finansiranje javnih i privatnih sredstava. Konkurs bi mogao biti realizovan po ugledu na britanski model po kome za svaku funtu sredstava iz privatnog sektora država dodeljuje 2 funte iz svojih sredstava;\n– Oformiti biz&art savet koji bise bavio monitoringom okuženja za saradnju privrede i kulture, i predlagao mere za njegovo unapređenje. Savet bi mogao imati i ulogu ključnog stejkholdera za afirmisanje saradnje između kompanija i umetnosti, kao i njeno uključivanje u politike društveno odgovornog poslovanja;\n– Izmeniti Zakon o porezu na dobit i uvesti kategoriju poreskih olakšica za sponzorisanje kulturnih događaja (npr. 3-5% od ukupnih prihoda samo za sponzorisanje kulture) ili onih koje mogu imati i komercijalne efekte, namesto predviđenih olakšica za donacije u kulturi. Sponzorisanje kulturnih projekata bi trebalo regulisati podzakonskim aktima kako bi se uspostavile jasne procedure za ovakve projekte.\n– Uvesti oslobađanje od poreza na dodatu vrednost za sponzorisanje i donacije u vidu roba i usluga, kao i oslobađanje od poreza na poklon kada su primaoci kulturne institucije.\nSmart Company (2004) Corporate Social Responsilibty and the Art, London: Smart Company\nMikić, H. (2015) “Privreda i kultura: nove vizije saradnje u kreativnoj ekonomiji”, Interkulturalnost br. 7.\nRikalović, G. Mikić, H. (2014) Biz & Art: ka održivim modelima saradnje privrede i kulture, Beograd: Fondacija Grupa za kreativnu ekonomiju\nUBS (2013) Doprinos bankarskog sektora ekonomiji i društvu Srbije, Beograd: Udruženje banaka Srbije\nNovković, M. (2011) Business Support for the Arts and Culture: In Serching of Strategic Solutions, Beograd: Univerzitet Umetnosti u Beogradu


Počela raspodela penzija – GM Press\nPočela raspodela penzija\nU protekla 24 sata, u Gornjem Milanovcu nije bilo novozaraženih virusom Covid 19. Jedna osoba prekršila je meru zabrane kretanja tokom policijskog časa. Kada su u pitanju lica u samoizolaciji i lica starija od 65 godina, nije bilo povreda mere zabrane kretanja. Inače, danas je počela isplata penzija za sve penzionere sa teritorije Opštine Gornji Milanovac.\n“Oni će dobiti celu martovsku penziju, uvećanu za dodatak od 4.000 dinara. Lica koja primaju penziju na kućnu adresu, penzije će im biti uručene od strane zaposlenih u Poštama Srbije uz asistenciju policije. Svi penzioneri koji penzije primaju preko banaka moći će da ovlaste lica koja će to obaviti u njihovo ime. Ovlašćenje se daje ili na propisanom obrascu banke ili u slobodnoj formi” – rekao je Dejan Kovačević, komandant Štaba za vanredne situacije.\nNova mera Vlade Republike Srbije koja stupa na snagu danas u 17 sati je šezdesetočasovni policijiski čas koji će trajati do ponedeljka u 5 ujutru. Kovačević je zamolio sve naše sugrađane da se pridržavaju svih propisanih mera, kako bi na najbolji mogući način dočekali kraj ove epidemije. Naravno, ova mera ne važi za one koji imaju odgovarajuće radne dozvole ili zdravstvene probleme zbog kojih moraju da posete neku od zdravstvenih ustanova.\n“Svi koji imaju bilo kakve tegobe slobodno mogu da dođu do zdravstvene ustanove, jer svakako posle pregleda, imaće potvrdu da su bili na pregledu i neće imati nikakvih problema. Takođe, oni koji su radno angažovani u toku policijskog časa imaju posebne dozvole, kao i poljoprivredni proizvođači kojima je dozvole izdalo Ministarstvo poljoprivrede.” – objasnio je Kovačević.\nPrema njegovim rečima, mnogi kojima je potrebna tuđa nega i pomoć, obraćali su se ovih dana Kriznom štabu i preko Ministarstva za rad, zapošljavanje boračka i socijalna pitanja za njihove potrebe obezbeđene su posebne dozvole za kretanje. Dakle, negovateljima koji pomažu bolesnima i licima koja ne mogu sama da se kreću takođe su obezbeđene dozvole, tako da će oni funkcionisati regularno kao i do sada. Kol centar Kriznog štaba radi 24 sata dnevno i svi kojima je pomoć potrebna mogu da se obrate i tokom policijskog sata.\nTags: dejan kovačević, gornji milanovac, korona virus, krizni stab, vanredno stanje


Evropska komisija poručila Hrvatskoj: Nedopustivo nasilje nad migrantima!\nOčekuju hitan odgovor\nIz Evropske komisije rečeno je da su uvijek zabrinuti u vezi sa izvještajima o lošem tretmanu izbjeglica, te da sve takve optužbe uzimaju veoma ozbiljno, prenosi TV "N1".\n"Bilo koja forma nasilja protiv ili zloupotrebe migranta je neprihvatljiva. Službe Evropske komisije su u kontaktu sa hrvatskim vlastima u vezi sa optužbama za maltretiranje i onemogućavanja ne-EU državljanima da apliciraju za azil, ali isto tako i u vezi sa implementacijom EU legislative o migrantima i azilu u generalnom smislu", naveli su iz Evropske komisije u odgovoru toj televiziji.\n"Prva i najvažnija odgovornost hrvatskih vlasti jeste da obezbijede da prava migranata budu poštovana i da imaju pristup procedurama za traženje azila koji mora biti pružena svima koji podnesu aplikaciju u skladu sa EU zakonom. Evropska komisija očekuje hitan odgovor hrvatskih vlasti na ove optužbe i vemo pažljivo će pratiti situaciju", poručili su iz Evropske komisije.\n"Radimo blisko sa vlastima, agencijama UN i nevladinim organizacijama kako bi bile zadovoljene urgentne potrebe novopridošlih, kao i onih najugroženijih među izbjeglicama", istakli su iz Evropske komisije.\nEvropska komisija Hrvatska epidemija


Posle Asvela i Bajern dobio A licencu na deset godina - Povezane vesti - Naslovi.net\nĐordi Bertomeu, na konferenciji za novinare u Minhenu, da bi smirio duhove istakao da su iz našeg regiona kandidati za A licencu - Zvezda, Partizan i Budućnost. Evroliga je posle Asvela dogovorila još jednu A licencu sa rokom trajanja - 10 godina… »\nPrvi čovek Evrolige rekao je da su , Partizan i Budućnost kandidati za A licencu takmičenja, ali ljubitelji košarke ne bi trebalo da se preterano nadaju, jer je poznato da Španac menja mišljenja. Bertomeu je tokom konferencije u Monaku pričao o… »\nPrvi čovek Evrolige Đordi Bertomeu je organizovao konferenciju za medije na kojoj je saopštio potencijalno bitne vesti za srpsku košarku. Govoreći o proširenju elitnog košarkaškog takmičenja, on je spomenuo i Crvenu zvezdu i Partizan. Naveo je da… »\nBartomeu: Zvezda i Partizan kandidati za A licencu Evrolige\nPrvi čovek Evrolige Đordi Bartomeu je govoreći o proširenju elitnog košarkaškog takmičenja, spomenuo i Crvenu zvezdu i Partizan kao legitimne kandidate za A licencu i zagarantovano mesto u Evroligi, preniosi portal Srtbija danas. - Ne mogu da… »\nPredsednik Evrolige Đordi Bartomeu ponovo je govorio o promenama u elitnom košarkaškom takmičenju. Ovoga puta dotakao se i najvećih srpskih klubova, Crvene zvezde i Partizana, te istakao da su oni i dalje kandidati za A licencu. – Ne mogu da… »\nPredsednik Evrolige Đordi Bertomeu rekao je da je liga otvorena za proširenje u budućnosti kao i za dodeljivanje A licenci klubovima sa ovih prostora. Bertomeu je napomenuo da su najveći srpski klubovi, Crvena zvezda i Partizan legitimni kandidati za… »\n"Tržište i zarada pre svega, ali potrebna nam je Srbija za promociju košarke" "Tržište i zarada pre svega, ali potrebna nam je Srbija za promociju košarke" Prvi čovek Evrolige Đordi Bertomeu rekao je da su Crvena zvezda, Partizan i Budućnost… »\nPRVI čovek elitnog takmičenja Žordi Bertomeu prvi put je otvoreno govorio o sigurnoj višegodišnjoj ulaznici za klubove iz naše zemlje i regiona. Evroliga je otvorena za proširenje lige u doglednoj budućnosti, ali isto tako i za dodeljivanje novih… »


Kurti: Prioritet ujedinjenje Mitrovice, a ne stolica u UN - Sputnik\nArhiva » Vesti » Sputnik 05.04.2018\nSputnik četvrtak, 5. april 2018.\nUčestvujući na konferenciji „Scenario velikog finala između Srbije i Kosova“, Kurti je ocenio da bi Priština trebalo da bude u prednosti u odnosu na Beogradu, ali da je, kako smatra, „Kosovo je dobilo mnogo manje od Srbije tokom šest godina dijaloga“.\n„Prioritet bi trebalo da bude ujedinjenje Mitrovice, žao mi je, ali ne stolica u UN. Ja nisam protiv stolice u UN, ali ujedinjenje Mitrovice ne može se uporediti sa tim“, rekao je Kurti, preneo je portal Koha.\nKonferenciju „Scenario za veliko finale između Srbije i Kosova”, organizovali su Evropski institut za istraživanje i razvoj (RIDEA) i „Balkan riserč grup“ (BPRG), uz podršku norveške Ambasade u Prištini.\nBeograd će plaćati dugove Kosova još 22 godine


Pliš osvaja modnu scenu – The PRESTIGE\nRaskošni pliš pretenduje da postane vodeći trend ove jeseni. Sve više poznatih dama odlučuje se za haljine, suknje i ostale komade od ovog fantastičnog materijala, koji ostavlja poseban utisak sofisticiranosti\nBoje koje dominiraju su crna i teget, a one smelije dame su se odvažile i obukle komade u jarkim bojama. Najpopularniji komad od ovog raskošnog materijala su svakako čizme, a on može odlično izgledati i kada se prenese na celi autfit.\nMnogi dizajneri poručuju da je pliš obavezan za ovu sezonu. Bez obzira da li će to biti neki svakodnevni komad u vidu pantalona, sakoa, košulje ili obuće, morate imati nešto od pliša. Od Kejt Hadson, koja je nedavno primećena u plišanim zvoncarama, do Džin Damas koja je iskombinovala savršenu plišanu bluzu sa bojfrend džinsom, ovaj trend je definitivno u porastu.\nOvaj materijal je sada doživeo bezbroj mejkovera na modnim pistama, a kasnije i na ulicama svetskih metropola, tako da ne postoji razlog da ga nosite isključivo tokom jeseni i zime.\nOštar pad dobiti najveće švajcarske banke\nSamsung u krizi, direktor podneo ostavku\nSive fasade Beobanke prekriva zelenilo


U aprilu probni popis stanovništva u 51 gradu i opštini - Radio Televizija Novi Pazar\nFebruary 27, 2019 Katarina Radovic 248 Views\nProbni popis stanovništva, stanova i domaćinstava biće organizovan tokom aprila u 51 gradu i opštini među kojima je i 14 beogradskih, najavila je pomoćnica direktora za Sektor društvenih statistika Snežana Lakčević.\n“Taj probni popis, tokom koga će postojati i dve novine u odnosu na poslednji iz 2011. uvod je u sveobuhvatni planiran za 2021”, rekla je Lakčević za Tanjug i dodala da će tim probnim popisom biti obuhvaćeno oko 20.000 domaćinstava i 50.000 ljudi.\nPrema njenim rečima, tokom popisa pirkupljaće se informacije o stanovništvu – domaćinstvima, stanovima, ekonomskim i migratornim pitanjima, a deo njih ce se ticati i osoba sa invaliditetom.\nPopis će se prvi put vršiti pomoću elektornskog obrasca i lapotova, kazala je Lakčević i dodala da se druga novina odnosi na mogućnost samopopisa preko interenta koju će imati građani Beograda, Novog Sada i Niša, prvih sedam dana aprila.\nPlanirano je da mogućnost samopopisivanja iskoristi 13.000 ljudi i 5.000 domaćinstava, rekla je ona. Građani bi trebalo da odgovore na sva pitanja, rekla je ona i dodala da ne moraju da se izjasne jedina na ona o veroispovesti i nacionalnosti.\nPred građanima biće i pitanja poput onih ko živi u domaćinstvu, kada je napravljena zgrada, da li ima lift, na kom spratu je stan, da li ima vodovod, kanalizaciju….\n“Migratorni blok podrazumeva pitanja – da li ste se selili, da li oduvek živite tu, da li ste živeli u inostranstvu, koliko dugo, zašto se vratili, da li imate državljansto Srbije, neke druge zemlje …”, kazala je Lakčević. Prema njenim rečima, među pitanjima su i ona o bračnom stautsu, broju živo rođene dece, školskoj spremi…\n← Direkcija za Turke i srodne narode posjetila Muzej “Ras”\nProsečna plata u Srbiji u decembru povećana na 52.372 dinara →


ĐUKANOVIĆ: Srbija nije nikada prihvatila crnogorsku nezavisnost, SPC djeluje slično klerikalnom fašizmu – Portal Luca\n„Srbija se vratila politikama iz ranih devedesetih. Srbija je tu da sačuva interes Srba gdje god žive u regionu. To je ista greška koju je Slobodan Milošević napravio devedesetih, znamo šta se desilo u Bosni i Hercegovini“, istakao je Đukanović\nPredsjednik Crne Gore Milo Đukanović izjavio je da Srbija nikada nije prihvatila crnogorsku nezavisnost i gleda na Crnu Goru kao na dio „srpskog sveta“ i dodao da Srpska pravoslavna crkva (SPC) djeluje slično „klerikalnom fašizmu“.\n„Mogu to potvrditi za vrijeme za koje sam u politici, a to možemo potvrditi i istraživanjem istorijskih dokumenata čak iz XIX veka“, rekao je Đukanović na konferenciji „Zapadni Balkan: Ključni dio slagalice evropske bezbjednosti“ u organizaciji GLOBSEC-a.\nĐukanović je ocijenio da Srbija nikad nije prihvatila nezavisnost Crne Gore i pomirila se s tim, i da na Crnu Goru gleda kao dio „srpskog sveta“.\n„Kad se vidi odnos Srbije u regionu, ta uloga je potencijalno destruktivna, zato što se Srbija vratila politikama iz ranih devedesetih. Srbija je tu da sačuva interes Srba gdje god žive u regionu. To je ista greška koju je Slobodan Milošević napravio devedesetih, znamo šta se desilo u Bosni i Hercegovini“, istakao je Đukanović.\n„Ne može miješanje u unutrašnje stvari jedne države biti legitiman cilj. Žao mi je što Srbija ponavlja greške i plašim se da to je to realističan potencijal za stvaranje nestabilnosti u regionu. Srbija to čini oslanjajući se na podršku Moskve“, istakao je Đukanović.\nMišljenje je mnogih, istakao je, da je Srbija izgubila Kosovo kad je Rusija bila slaba, što znači da bi sada možda bilo vrijeme da se Kosovo vrati.\nOn je rekao da je otvaranje pitanja izmjena Zakona o slobodi vjeroispovjesti učinjeno u pogrešnom periodu, uoči parlamentarnih izbora i Srpska pravoslavna crkva uložila je sve resurse da manipuliše tim pitanjem u crnogorskoj javnosti i da se predstavi kao alat za ostvarenje velikosrpskih interesa i u tome je uspjela.\n„Bez obzira na izborni rezultat, ovaj fenomen zaslužuje ozbiljnu pažnju. Imamo veoma ozbiljan deformitet, a to je da je SPC postala politički akter u Crnoj Gori. Postali su nosioci veoma retrogradne ideologije. Nažalost, vidim tu nešto veoma slično klerikalnom nacionalizmu, pa čak i klerikalnom fašizmu“, kazao je on.\n„Išli su istom putanjom – prvo crkva, pa vojska i, na kraju, odgovorni su, pored ostalog, za genocid u Srebrenici. Crkva je opasno oruđe u rukama retrogradnog nacionalizma i treba da usmjerimo političku odgovornost i pažnju na njih ako želimo da otklonimo destruktivne sile, opasne za mir i stabilnost na Zapadnom Balkanu“, ocijenio je.


Hapšenja Srba u Vukovaru, raste uznemirenost - 08.12.2018, Sputnik Srbija\nPredsednik SDSS-a Milorad Pupovac izjavio je danas u Vukovaru da se pritisci prema jednom broju građana srpske nacionalnosti koji rade ili su radili u gradskoj... 08.12.2018, Sputnik Srbija\nvesti, svet, vukovar, milorad pupovac, hrvatska, region\n21:51 08.12.2018 (Osveženo: 03:51 26.08.2021)\n© Tanjug / HINA/ DAMIR SENCARProtest u Vukovaru u organizaciji gradonačelnika Ivana Penave, člana HDZ-a.\nPredsednik SDSS-a Milorad Pupovac izjavio je danas u Vukovaru da se pritisci prema jednom broju građana srpske nacionalnosti koji rade ili su radili u gradskoj upravi i drugim institucijama preduzimaju od 1997. godine, te da je cilj nedavnih hapšenja u tom gradu izazvati uznemirenost i pravnu nesigurnost.\n20 Novembar 2018, 16:07\n„Nijedan gradonačelnik, načelnik policije, sudska institucija i nijedna vlada nije našla opravdanje da odgovori na te pritiske, da ti ljudi treba da budu za nešto krivično gonjeni, do ove godine, dok gradonačelnik Vukovara nije sa svojim savetnicima stao na čelo te kampanje“, rekao je Pupovac.\nOn je na konferenciji za novinare govorio o aktuelnoj situaciji u Vukovaru povodom hapšenja dvojice Vukovaraca srpske nacionalnosti zbog sumnje da su počinili ratni zločin protiv civilnog stanovništva u Vukovaru 1991. godine, prenosi Tanjug, pozivajući se na Hinu.\nPupovac je oceno da preduzeti koraci imaju za cilj da stvore „uznemirenost i pravnu nesigurnost kod šireg i većeg broja građana ovog grada, osećaj besperspektivnosti da žive u ovom gradu“.\nOn kaže da očekuje i progon odgovornih za srpske žrtve, pa i one u Vukovaru od jula do novembra 1991. godine, te ocenjuje da je nemoguće da za te žrtve ne postoje dokazi, jer su istrage radili i predstavnici Haškog tribunala i prikupili obiman materijal.\nPupovac je rekao i da je malo toga učinjeno ili da ništa nije učinjeno da se sankcionišu ljudi odgovorni za sve smrti u leto 1991. godine kao i tokom „Bljeska“ i „Oluje“, te ocenio da je prikrivanje i negiranje zločina krivično delo, „bez obzira ko u tome učestvovao, organi države ili mediji“.\n„Mi nećemo ni u koga upirati prstom, nećemo preduzimati ništa čime bismo vršili pritisak na pravosuđe, ali hoćemo međunarodnim i domaćim legalnim sredstvima tražiti pravdu za one koji su nedužno optuživani, za one koji su ubijeni, privođeni, maltretirani od strane onih koji sada uživaju pravnu zaštitu poretka Republike Hrvatske“, zaključio je Pupovac u Vukovaru.


Mozzart daje najveće kvote na svetu: Italija 1,65, Švajcarska 1,87, Ekvador 1,80! - Telegraf.rs\n20/06/21 | 14:16\nEvropsko prvenstvo je u žiži javnosti, a na scenu se probija i Kopa Amerika. Za danas su bukmejkeri Mozzarta spremili pojačane kvote na tri meča koja obuhvataju dva trenutno najpopularnija nadmetanja na svetu, i one će u svakom trenutku imati najveći koeficijent na planeti.\nITALIJA - VELS (NEDELJA, 18.00), KEC 1,65\nItalijani su u prva dva kola grupne faze možda pokazali najviše od svih reprezentacija na Evropskom prvenstvu. Izabranici Roberta Mančinija najpre su porazili Tursku, a potom i Švajcarsku sa po 3:0, deluju raspoloženo i istakli su ozbiljnu kandidaturu za osvajanje titule prvaka Evrope. Rival u poslednjem meču takmičenja po grupama im je Vels, koji iznenađujuće drugoplasiran sa četiri boda. Na startu je remizirao sa Švajcarcima, a nedavno je savladao Turke sa 2:0 i na korak je do prolaska u drugi krug. Međusobno su ove dve reprezentacije odigrale pet susreta. Azuri su upisali četiri pobede, dok su Zmajevi trijumfovali jednom.\nŠVAJCARSKA - TURSKA (NEDELJA, 18.00), KEC 1,87\nSusret Švajcarske i Turske je svakako sudar dve reprezentacije koje su podbacile na ovogodišnjem Evropskom prvenstvu. Sajdžije imaju bod iz prvog susreta protiv Velsa, dok su Zvezde polumeseca bez bodova na kontu i gol-razlikom 0:5 potpuno razočarale. U međusobnim dvobojima Turci imaju tri pobede, dok su Švajcarci slavili dva puta, ali poslednji put su se susreli još 2008. godine pa ti rezultati ne mogu da budu relevantni. Sve u svemu, Turska je praktično već spakovala kofere, ali niko ne bi smeo da je potceni.\nVENECUELA - EKVADOR (NEDELJA, 23.00), DVOJKA 1,80\nVenecuela i Ekvador ne mogu da se pohvale načinom na koji su otvorili ovogodišnje izdanje Kopa Amerike. La Vinotino je u prvom kolu poražen od Brazila sa 3:0, dok je utisak popravio remijem sa Kolumbijom pre tri dana, a za taj podvig najviše je zaslužan golman Vilker Farinez koji je briljirao. Sa druge strane, Ekvador je doživeo minimalan poraz od Kolumbije, ali El Tri se nada da od meča sa Venecuelom kreće pozitivna serija. U međusobnim susretima u poslednje vreme Ekvador je bio nešto bolji, međutim dvoboji su se najčešće završavali nerešeno.


Ministarstvo trgovine, turizma i telekomunikacija Vlade Republike Srbije saopštilo je da je Savezu društava psihoterapeuta Srbije ustupilo telefonsku liniju 19833 Nacionalnog kontakt centra za bezbednost dece na internetu, svakog dana, od 15 do 21 čas, kada će građani moći da dobiju besplatnu psihoterapijsku pomoć u vanrednom stanju.\nU saopštenju se navodi da kriza izazvana pandemijom COVID-19 zahteva zajedničku borbu svih nas ne samo za očuvanje našeg fizičkog zdravlja, već i za podršku psihičkoj stabilnosti u ovim teškim vremenima.\nMinistarstvo ističe da je zbog toga odlučilo da omogući građanima da putem jedinstvenog i dobro poznatog telefonskog broja 19833 dobiju pomoć psihoterapeuta ukoliko imaju bilo kakve psihološke probleme ili teskobe.\nNacionalni kontakt centar za bezbednost dece na internetu radi neometano i u vanrednom stanju, budući da su saveti, edukacija i prevencija, kao i mogućnost prijava onlajn ugrožavanja dece, posebno neophodni u ovom periodu kada deca provode više vremena na internetu zbog izolacije.\nInformacije o Nacionalnom kontakt centru za bezbednost dece na internetu, kao i edukativni materijali o onlajn bezbednosti, mogu se naći i na sajtu www.pametnoibezbedno.gov.rs, dok se više informacija o psihoterapijskoj podršci u vanrednom stanju nalazi na sajtu www.savezpsihoterapeuta.org/korona-virus, navodi se u saopštenju.\nPrethodni tekstUskršnji paketi hrane za korisnike Narodne kuhinje u Nišu\nSledeći tekstRigoroznija primena mera: Ruski specijalci i Vojska Srbije dezinfikuju Niš


Kompanija Microsys osnovana je 1985. godine kao rezultat dugogodišnjeg rada, međunarodnog iskustva i želje da se svetski trendovi donesu u našu zemlju. Poseduju višegodišnje iskustvo u projektovanju, razvijanju i implementaciji informacionih sistema i novih tehnologija, kako hardverskog tako i softverskog dela. Sve to, kao i više stotina zadovoljnih korisnika najbolje govore o njihovom kvalitetu i poverenju koje pružaju. Energija koju unose u svoj rad i u odnose sa klijentima je izvor snage i uspeha. Bogata istorija je na njihovoj strani, a budućnost su spremni da stvaraju sa vama! Microsys Plus čini tim mladih inženjera koji su spremni da starom gigantu na tržištu daju novu snagu.\nPartner: Microsys Plus Telematiksystem\nGenerala Štefanika 12/25, Beograd\nGPS tragač - uređaj za praćenje vozila na popustu 30%!


Horoskop otkriva KARMIČKE LEKCIJE | Astrozenit\nHoroskop otkriva KARMIČKE LEKCIJE koje svaki znak treba da nauči\nVazdušni znakovi bi trebalo da nauče da sprovode svoje ideje u dela, vodeni znakovi da se prepuste osećanjima, vatreni da savladaju ego, a zemljani da se opuste i da se odreknu kontrole.\nOvan bi trebalo da nauči da kontroliše svoj nagon\nPrema teoriji karme u Zodijaku, Ovan, da bi naučio da živi u miru i zadovoljstvu treba da savlada lekciju obuzdavanja sopstvenog nagona i temperamenta. Iako dobronamerni, Ovnovi su često posvećeni sebi i isključivo svojim ciljevima, pa bi trebalo više pažnje da obrate na samokontrolu i manje insistirati na “svojim pravima”. Dobro bi bilo da povremeno prećute, a da ne reaguje na prvu.\nBik bi trebalo da nauči da bude spontan\nPripadnik ove zemljane grupe znakova posvećen je stvaranju osećaja sigurnosti i uspeha u mirnom i za njih predvidljivom značenju. Kako previše pažnje posvećuju materijalnim stvarima, trebalo bi da se umanji njihov uticaj u svakodnevnom životu. Takođe, zbog urođene doslednosti i tvrdoglavosti koju imaju, važna karmička lekcija za njih je spontano ulaziti u životne izazove i rizikovati, bilo da je reč o određenim situacijama ili ljudima.\nBlizanci bi trebalo da budu uporniji\nPripadnici ovih vazdušnih znakova su nestalni, promenljivog raspoloženja i velike energije i mentalne snage. Kako im stvari, pa i odnosi mogu brzo dosaditi, za njihovo mentalno sazrevanje je bitno da nauče da završe ono što su započeli, a da se pritom već ne prebacuju na neku “treću priču”. Takođe, važno je da shvate kako svet nije savršen niti da oni sami mogu pronaći savršenstvo u njemu ili drugim ljudima.\nRak mora da sazri u međuljudskim odnosima\nPripadnik ovog vodenog znaka prema karmi ima dug, a on je usmeravanje emocija i razlučivanje koje od njih imaju smisla i rezultata, a koje ne. Rakovi više od drugih znakova zadržavaju neke dečje karakteristike u sebi, poput inata, preterane dramatike u odnosima i izbegavanju raznih vrsta zavisnosti. Za postizanje unutrašnjeg mira treba da pronađu ravnotežu između posla i privatnog života.\nLav mora da nauči da da i prima u istoj razmeri\nPripadnici ovog vatrenog znaka imaju karmičku lekciju svladavanja sopstvenog ega, a da bi u potpunosti razvili svoje potencijale trebaju pronaći ravnotežu između ponosa i skromnosti. Biti produktivni, primećeni i hvaljeni su njihovi ciljevi, ali pritom mogu biti kontraproduktivni ako daju od sebe premalo i očekuju previše te obrnuto. Ta ravnoteža važna je u svim međuljudskim, ali i ljubavnim odnosima.\nDevice moraju da nauče da se opuste\nPripadnici ovog zemljanog znaka navikli su da imaju uzde života u svojim rukama, a to im toliko dobro ide da su posvećenost detaljima razvili do savršenstva. Upravo iz toga proizlazi njihova karmička lekcija – a ona je smanjivanje njihovih očekivanja od sebe i drugih, kako bi mogli uživati i u naizgled nevažnim stvarima. Takođe, treba da porade na saosećanju s drugima i shvatiti da nemaju svi ljudi isti logički tip razmišljanja.\nZa Vage je karmička lekcija održati vlastiti identitet\nPripadnici ovog vazdušnog znaka imaju velike ideje, pa tako i misle da bi svet trebalo da bude savršeno i pravedno mesto u kojem je uz dovoljno truda moguće postići ono idealno. Da bi sačuvali svoju energiju, treba da nauče da manje pažnje posvete drugima i onome što im se nameće kao pametno i ispravno i da se odupru tuđem uticaju u bliskim odnosima kako bi sačuvali sopstveni identitet.\nŠkorpioni moraju da se odupru površnosti\nNajvažnija karmička lekcija za pripadnike ovog vodenog znaka je učenje pravih vrednosti u životu. Kako su skloni istraživanju onog misterioznog i nepoznatog, zbog svoje znatiželje gube previše energije i vremena na nešto što toga nije vredno. Zbog privremene zaluđenosti mogu zastraniti u odnosima i poslu i tako izbaciti svoj život iz ravnoteže, a važno je da slede svoje srce i razmišljaju o onom što im stvarno znači.\nStrelac treba da nauči da uvažava tuđe mišljenje\nPripadnici ovog vatrenog znaka obdareni su životnom mudrošću zahvaljujući kojoj lako razgovaraju ljudima svih životnih dobi i stavova. Uprkos tome, savete koje daju drugima retko na sebi primenjuju, a imaju svojevrstan manjak poštovanja prema tuđem mišljenju. Njihova je karmička lekcija obuzdavanje sopstvenog ega i pobeđivanje nagona u stvarima za koje i sam zna da su loše.\nJarac treba da nauči da otpusti stvari\nPripadnici ovog zemljanog znaka obdareni su neverovatnom upornošću, koju integriraju u sve delove svog života. Upravo im ta fokusiranost na cilj ometa sud, pa nastavljaju da ulažu u nešto mada su u međuvremenu shvatili kako im to neće doneti zadovoljstvo. Njihova karmička lekcija ke da nauče da puste ljude, predmete ili želje iz svog života i upustiti se u velike promene koje će im doneti zrelost i samopouzdanje.\nVodolija treba da naučiti kako da se “prizemlji”\nPripadnici ovog vazdušnog znaka poznati su po svojim kreativnim idejama i mislima te neobičnom ponašanju. Koliko god oni prikazivali da ih tuđe mišljenje ne dira, oni u dubini sebe osećaju borbu između svojih nagona i onog što se od njih očekuje. Za potpunu sreću njihova karmička lekcija je da sami spoznaju šta žele i da se u skladu s time i ponašaju. Treba da prestanu da sabotiraju sami sebe i da nauče koje vredne stvari u životu zahtevaju više truda.\nRibama je karmička lekcija orijentisanje na spoljašnji svet\nPripadnici ovog vodenog znaka po svojoj su prirodi orijentisani na karmičke lekcije, jer će upravo oni u životu biti u prilici da često o svojim greškama razmišljaju i uče. Empatične i brižne, Ribe bi trebalo da se odupru nagonu da imaju razumevanja za sve i da nikoga ne osuđuju. Takođe, važno je da se više orijentišu na spoljašnji svet i to kako on funkcioniše, a u svojim odlukama se više vode razumom i manje emocijama.


Veselin Jevrosimović: Povratak računara - Telegraf.rs\n17/10/20 | 10:00\nIzvesno je i da će u nekom momentu doći do spajanja telefona, računara i drugih pametnih spravica u jedinstveni uređaj...\nMnoga tržišta i industrije, usled mera za suzbijanje pandemije, doživljavaju ozbiljne poremećaje i trpe velike gubitke na globalnom nivou. Zanimljivo je, međutim, da je prodaja personalnih računara u ovoj godini značajno porasla u odnosu na prethodnu.\nRezultati prodaje u drugom kvartalu, prema izveštaju kompanije IDC koja godinama prati i analizira podatke iz ove oblasti, bolji su u odnosu na 2019. za preko 11 procenata. Ovo je posebno važan podatak ako znamo da je prethodnu deceniju obeležio period značajnog pada i kasnije stagnacije. Preliminarni izveštaji za letnje mesece govore o još boljoj slici i rastu od 13 odsto.\nAko uzmemo u obzir da ljudi širom sveta pretvaraju svoje domove u kancelarije, da mnogo dece nastavu pohađa onlajn i da je ograničena mogućnost druženja sa bliskim osobama, onda je ovaj trend potpuno razumljiv.\nBezmalo kompletan rast odlazi na prenosne računare, što je takođe očekivano ako znamo da više članova porodice istovremeno mora da koristi računar, odnosno da jedan centralni radni prostor u kući više nije dovoljan.\nDrugi faktor je prilagođavanje laptop računara novom dobu. Sve je više modela koji istovremeno mogu da funkcionišu kao tablet uređaji, sa ekranima osetljivim na dodir i opcijom sklanjanja tastature kada nije neophodna. Uz napredak tehnologije koji omogućuje manje dimenzije i težinu, personalni kompjuteri postaju nerazdvojni saputnici takozvanih „digitalnih nomada“, mladih ljudi koji svoj posao u IT industriji mogu da rade bilo kada i bilo gde.\nVelika popularnost pametnih telefona još uvek ne može da ugrozi personalni računar kao daleko moćniji i udobniji alatza rad. Naravno, laptop računari neminovno će menjati svoj oblik i karakteristike, čemu već sada svedočimo. Izvesno je i da će u nekom momentu doći do spajanja telefona, računara i drugih pametnih spravica u jedinstveni uređaj.\nKako će izgledati taj novi računar, u kojoj meri će koristiti procesorsku snagu „iz oblaka“, deljenu veštačku inteligenciju i buduća tehnološka rešenja – još uvek ne možemo da prognoziramo.\nSamsung S10+ i neprikosnovena opcija Dex i u skoro svakom trenutku imate racunar na raspolaganju samo ako vam je dostupan neki monitor u bilo kom obliku od 7 do 107inca


Batić: Selimi upleten u brojne ratne zločine\nod Admin taj Čet 29 Jan 2009 - 19:19\nBivši ministar pravde i predsednik Demohrišćanske stranke Vladan Batić osudio je danas postavljanje Sulejmana Selimija na mesto komandanta Bezbednosnih snaga Kosova jer postoje "brojni dokazi o njegovoj umešanosti u ratne zločine počinjene u pokrajini"\nBatić je u izjavi dostavljenoj medijima ocenio da je "frapantno da čovek, koji je bio komandant Operativne zone Oslobodilačke vojske Kosova sa sedištem u Lipovici i za koga postoje brojni dokazi da je umešan u ratne zločine, umesto u Hagu, bude komandant BSK".\nPrema Batićevim rečima, brojni dokazi o umešanosti Selimija u ratne zločine počinjene u pokrajini dostavljeni su Tribunalu u Hagu 2001. godine. U to vreme Batić je bio na čelu Ministarstva pravde.\nOn je objasnio da je Tribunal, navodeći da se zbog kršenja međunarodnog humanitarnog prava vodi istraga protiv pripadnika OVK , među kojima je bio i Selimi, zatražio od tadašnjeg Ministarstva pravde da mu dostavi svu raspoloživu dokumentaciju počev od komandne strukture OVK.\nBatić podsetio je da je protiv Selimija, zajedno sa Hašimom Tačijem, Ganijem Krasnićijem i drugima marta 1999. godine raspisana poternica zbog više krivičnih dela terorizma.\nOn je ocenio da je formiranjem BSK grubo povređeno međunarodno pravo, jer su bezbednosne snage, odnosno vojska, jedna od glavnih simbola državnosti.


Seltik - Milan, Fudbal - Predlog tip - 22/10 2020\n22/10Seltik vs Milan1X2tip: 2\nU četvrtak je na programu prvo kolo grupne faze Liga Evrope, a za vas smo ovog puta pripremili duel između Seltika i Milana. Meč između ove dve ekipe je zakazan za 21 čas.\nFudbaleri Seltika ni ove sezone nisu uspeli da dođu do plasmana u Ligu šampiona, pa su svakako morali da se zadovolje sa Ligom Evrope, što je vrlo verovatno i realnost ove ekipe, kada se sve sabere i oduzme. Što se tiče škotskog šampionata, u prošlom kolu je Seltik doživeo poraz od svog najvećeg rivala Rendžersa, i to na svom terenu, a taj duel je završen rezultatom 0:2. Trenutno se najtrofejniji škotski klub nalazi na drugom mestu na tabeli uz četiri boda manjka u odnosu na prvoplasirani Rendžers.\nFudbaleri Milana igraju fenomenalno na startu novog šampionata. To nam pre svega potvrđuje i prvo mesto na tabeli italijanske Serije A uz maksimalan učinak, pošto su "rosoneri" do sada ostvarili sve pobede, a poslednja je bila svakako i najvažnija, pošto su u gradskom derbiju pobedili Inter sa 2:1, a junak tog susreta je bio Zlatan Ibrahimović koji je postigao dva gola. Inače, ne treba zaboraviti da su izabranici Stefana Piolija u jednom horor meču došli do plasmana u Ligu Evrope, pošto su posle boljeg izvođenja jedanaesteraca eliminisali Rio Ave.\nTreba biti realan pa priznati da je Milan u ovom trenutku daleko bolja ekipa, ali ne treba zaboraviti ni da se "rosoneri" nalaze u fantastičnoj formi, i svakako da su veliki favoriti u ovom duelu, zbog čega vam savetujemo da odigrate 2 koju kladionica Bet365 plaća sa sjajnom kvotom 1.83.


NAJVAŽNIJE OTKRIĆE: Potpuno Prirodni Vitamin C - najvažniji vitamin za dobro zdravlje i zaštitu od teških oboljenja - JUZNIBANAT.RS\nNAJVAŽNIJE OTKRIĆE: Potpuno Prirodni Vitamin C – najvažniji vitamin za dobro zdravlje i zaštitu od teških oboljenja\n100% Čista Askorbinska Kiselina – najpoznatiji antioksidans. Vitamin C je po strukturi beli kristalasti prašak, koji se lako rastvara u vodi, a ukus mu...\n100% Čista Askorbinska Kiselina – najpoznatiji antioksidans.\nOdavno je poznata njegova uloga u pojačanju efikasnosti imunološkog odgovora tela na infekcije. Jedan je od najpoznatijih antioksidanasa, materija koje sprečavaju oštećenje ćelija koju izazivaju slobodni radikali (zračenje, hemikalije, konzervansi u hrani, duvanski dim…), a time ima i značajnu funkciju u usporavanju starenja organizma. U eksperimentalnim uslovima uz druge elemente (vitamin B12) sprečava razvoj maligniteta. Naročito se govori o njegovoj preventivnoj ulozi u nastanku karcinoma želuca: nitriti i nitrati iz mesnih prerađevina reaguju sa amino kiselinama u želucu i tako nastaju kancerogeni nitrozamini, glavni izazivači tumora želuca. Čist Vitamin C razara nitrite i nitrate i tako štiti od nastanka malignih promena na želucu.Kao moćan antioksidans sposoban je neutralisati štetne slobodne radikale i tako doprineti čišćenju organizma od toksina i teških metala. Pored toga, doprinosi poboljšanju opšteg stanja ljudi koji se leče od karcinoma.


MREŽA ŽENE PROTIV NASILJA: Institucije da osiguraju bezbednost Marije Lukić i njene porodice | Kruševac PRESS\nMREŽA ŽENE PROTIV NASILJA: Institucije da osiguraju bezbednost Marije Lukić i njene porodice\nAutor Redakcija\t Poslednje ažuriranje 13.03.2019. 0\nMreža Žene protiv nasilja upućuje otvoren poziv institucijama nadležnim da osiguraju bezbednost žena koje prijavljuju nasilje (policija, tužilaštvo), posebno u slučajevima, u kojima su prijave upućene protiv muškaraca na pozicijama moći.\n“Ovo se naročito odnosi na Mariju Lukić koja je prijavila seksualno uznemiravanje od strane predsednika Opštine Brus Milutina Jeličića. Nakon protivzakonitog objavljivanja njenih ličnih podataka iz zdravstvenog kartona na društvenim mrežama, uznemiravanje Marije Lukić kontinuirano se nastavlja ozbiljnim pretnjama i degradirajućim komentarima na društvenim mrežama, ugrožavajući njenu fizičku bezbednost i doživljaj sigurnosti.\nPretnje i uznemiravanja koje ova žena preživljava, bez odgovarajućeg reagovanja institucija na nasilje i bez javne osude od strane predstavnika izvršne vlasti, uticaće i na sve buduće odluke žena koje su preživele ili preživljavaju nasilje od strane moćnih ljudi. Ukoliko sistem zaštite ne reaguje brzo i efikasno, sve žene koje su preživele ili preživljavaju nasilje od strane osoba na pozicijama moći biće trajno ućutkane, a odgovor institucija doživljen kao zaštita nasilnika, a ne žrtvi.\nMreža Žene protiv nasilja podseća institucije sistema i rukovodioce, uključujući najviše državne funkcionere, da su u obavezi da pruže zaštitu i podršku svim ženama koje su preživele nasilje u skladu sa domaćim zakonima i međunarodnim konvencijama, te da će ovaj i sve druge slučajeve prijave nasilja pratiti i o odgovoru institucija izveštavati javnost i međunarodne organizacije”, navodi se u saopštenju Mreže Žene protiv nasilja.\nBrus JutkaMarija LukićŽene protiv nasilja\nNASTAVLJA SE AGONIJA NAPRETKA: Četvorka Partizana za plasman u polufinale Kupa Srbije\n“PRAVDA ZA TAMARU MILIĆ”: Protest građana protiv grešaka lekara!\nSERVISNE INFORMACIJE: Bez vode šest sela i Nemanjina ulica\n"PRAVDA ZA TAMARU MILIĆ": Protest građana protiv grešaka lekara! U petak, 23. avgusta, u 17 sati, na platou ispred Doma sindikata, biće održan protestni...\nSERVISNE INFORMACIJE: Bez vode šest sela i Nemanjina ulica Zbog kvara na vodovodnoj mreži dana 22.08.2019.godine od 08.00 do 14.00 časova bez vode će...\nNARODNA STRANKA ODLUČILA: Bojkot izbora! Predsedništvo Narodne stranke sinoć je jednoglasno donelo odluku o bojkotu predstojećih parlamentarnih i lokalnih izbora. Dosadašnji...\nPREKID DIJALOGA?: Savez za Srbiju neće učestvovati na preostala dva okrugla stola o izbornim uslovima Predsedništvo Saveza za Srbiju (SzS) saopštilo je da je donelo odluku da neće učestvovati na...\nPRVENSTVO BALKANA U BADMINTONU: Po tri zlatne medalje za Sergeja Lukića i Saru Lončar Reprezentacija Srbije u badmintonu osvojila je četiri od pet trofeja u pojedinačnim konkurencijama na Prvenstvu...\nNARODNA STRANKA ODLUČILA: Bojkot izbora!\nPREKID DIJALOGA?: Savez za Srbiju neće učestvovati na preostala dva okrugla stola o izbornim uslovima\nPRVENSTVO BALKANA U BADMINTONU: Po tri zlatne medalje za Sergeja Lukića i Saru Lončar


Simić: Uspeli smo da sačuvamo mir, građani su zadovoljni postignutim sporazumom - Kosovo Online\n30. Septembar 2021. • 20:57\nNakon što su obavestili građane na prelazu Brnjak o danas postignutom sporazumu, predsednik i potpredsednik Srpske liste Goran Rakić i Igor Simić uputili su se na prelaz Jarinje gde su upoznali građane o detaljima sporazuma i zahvalili im se na istrajnosti i odlučnosti da mirnim i demokratskim sredstvima brane svoje interese.\nSimić je izjavio da su građani zadovoljni postignutim sporazumom jer će normalno da koriste svoja vozila, kao i zdravstvene ustanove koje će sada moći da pružaju usluge svim građanima, kao i to da Kfor i Evropska unija imaju mandat da ono što je dogovoreno i čega i su bili pokrovitelj, da je uspeh što će specijalne jedinice da se povuku i da se problemi rešavaju dijalogom.\n„Danas je postignut sporazum kao što ste informisani između Beograda i Prištine pod pokroviteljstvom Evropske unije u to ime predstavnici Srpske liste sada ovde u opštini Leposavić, na administrativnom prelazu Jarinje, a pre par sati smo bili na prelazu Brnjak kako bi građane informisali o ovom sporazumu i ono što je najvažnije, kako bi se zahvalili građanima koji su ovih 11 dana istrajavali u nameri da ostvare osnovno ljudsko pravo na slobodu kretanja, pravo na kome počiva Evropska unija. Zahvalnost građanima koji su sa jedne strane izrazili legitiman demokratski protest protiv onoga što je Priština želela da uradi slanjem do zuba naoružanih albanskih specijalaca u čisto srpske sredine. Zahvalnost građanima što su i po kiši i po suncu i danju i noću, ostajali suzdržani na sve one provokacije kojima su bili izloženi od strane pripadnika Rosu, na prelazima, pre svega Brnjak, ali i ovde na Jarinju i naravno zahvalnost predsedniku Aleksandru Vučiću i našem pregovaračkom timu koji su uspeli da urade nemoguće, da dogovor iz 2011. godine koji je bio štetniji po Srbe na prostoru Kosova i Metohije ostave po strani i postignu novi sporazum, koji će značiti da Srbi na KiM mogu da koriste svoja vozila sa registraskim oznakama koje izdaju institucije Republike Srbije“, dodao je Simić.\nIstakao je da je posebno važno što je tokom protesta sačuvan mir iako to Prištini nije odgovaralo.\n„Uspeli smo da ne nasedamo na provokacije i da mirnim demokratskim sredstvima, ostvarimo ono što smo želeli svi zajedno, a to je da možemo da živimo u miru i da uživamo ljudska prava koja nam garantuju kosovski, ali i međunarodni propisi“,\nNaglasio je da je danas postignut dogovor u Briselu stupa na snagu u subotu i u ime Predsedništva Srpske liste pozvao je građane da ostanu uzdržani i u narednim danima, da ne nasedaju na provokacije.\n„Mi ćemo budno pratiti sprovođenje ovog sporazuma, pre svega zbog iskustva koje imamo od ranije da Priština izbegava da sprovodi sporazume, odnosno sprovodi ih na način koji nije dogovoren“, rekao je Simić.\nGovoreći o sporazumima koje Priština nije ispunila Simić je rekao da svi oni koji su smatrali da su se Srbi uspavali i prepustili stihiji i da će pristati na sve ono što radi Priština prevarili.\n„Ovaj narod je svoj na svome, ovaj narod želi da živi u miru, ali isto tako želi da živi život dostojan čoveka u 21. veku. Predstoji još mnogo izazova, to je činjenica, ali ono što smo pokazali ovim protestima, zajedno sa građanima, jeste da smo za mirno rešavanje svih otvorenih pitanja. U prethodnih 11 dana smo stalno govorili da nam je potreban dijalog Beograda i Prištine i da se kroz razgovor pronađu rešenja između Srba i Albanaca, pa i po pitanju energetike i svega ostalog. Kada govorimo o ostalim sporazumima izuzetno važna stvar jeste što se ovim sporazumom povlače, ponoviću do zuba naoružani albanski specijalci iz čisto srpskih sredina i iz dvorišta ovih ljudi koji nas ovde okružuju, i sa druge strane što se pokreću vrlo važna pitanja, poput presude Ivanu Todosijeviću, koja je sramna, skandalozna, protivpravna, jer je apelaciono veće bilo sastavljeno isključivo od Albanaca što je protivno i briselskom sporazumu. Pokreće se i pitanje Zajednice srpskih opština, posle osam godina, drago nam je da je i Evropska unija konačno uvidela apsolutnu letargiju među Albancima i nezainteresovanost za ovaj proces i zato još jednom zahvaljujući našem pregovaračkom timu i predsedniku Aleksandru Vučiću, ne uspeva politika Aljbina Kurtija da dijalog ostavi po strani, da ga ignoriše i kroz sprovođenje različitih jednostranih akcija ugrožava mir u srpskim sredinama na Kosovu i Metohiji“, rekao je Simić.\nPoručio je da je najvažnije da se sačuva mir.\n„Mnogo je značajno za sve nas ovde da se sačuva mir i zato smo hiljadu puta apelovali i drago nam je da su građani pozitivno odgovorili. Posebno treba istaći da je Kfor ovde po rezoluciji SB UN 1124, oni su jedina legalna oružana vojna sila na ovim prostorima i mi je poštujemo. Na insistiranje gradonačelnika sa severa KiM njihovi pripadnici se nalaze i na prelazima Jarinje i Brnjak, zato što Srbi nemaju poverenja u albanske specijalce, šta više imaju užasna iskustva kada su oni u pitanju, samo na Brnjaku u prethodnih 11 dana, desilo se 17 inicidenata koji su prouzrokovali pripadnici Rosu. Pozivamo Kfor da ostane da preventivno deluje i spreči moguće incidente koje će Srbi izbegavati kao i u prethodnih 11 dana“, poručio je Simić.\nOdgovarajući na pitanje da li postoje šanse da se sa Prištinom postigne dogovor u vezi sa formiranjem preduzeća za distribuciju električne energije, Simić je rekao da je to pitanje odgovornosti Prištine i potpisa sporazuma postignutih u dijalogu u Briselu.\n„To je i pitanje za Evropsku uniju, koja mora da pokaže svoj kredibilitet. Ovih problema ne bi bilo da je EU na vreme krenula da ih rešava“, zaključio je Simić.\nJarinje Igor Simić Srpska lista sporazumi Brisel\nBravoooooo! Koliko je sad? 9:0!??\nZadovoljni smo sto ce Albanci sa tablicama Republike Kosovo da se voze po Beogradu i Srbiji. Hvala Vucicu\nBrnjak: Vest o povlačenju specijalnih jedinica dočekana aplauzom\nNakon 11 dana protesta građana na severu Kosova koji su blokirali prelaze Jarinje i Brnjak zbog uredbe kosovske vlade o probnim tablicama za vozila sa srpskim registarskim tablicama koja ulaze na Kosovo i dolaska specijalnih jedinica Rosu, vest o postignutom dogovoru u Briselu na prelazu Brnjak dočekana je aplauzom.\n(Video) Vučić: U budućnosti neće biti ovakvih akcija Albanaca, ZSO prioritetna tema na sledećem sastanku u Briselu


Predsednik FED-a uzrokovao pad kriptovaluta na tržištu – Bankar.rs\nHome/FOREX/Predsednik FED-a uzrokovao pad kriptovaluta na tržištu\nBitkoin, koji je zabeležio meteorski rast u 2019. godini od čak 200 procenata, pao je danas za 12 odsto na oko 11.300 dolara, prema podacima “CoinDesk”, izveštava američka tv mreža “CNBC”.\nPad je počeo kada je Pauel u obraćanju u Predstavničkom domu američkog Kongresa izrazio “ozbiljnu zabrinutost” zbog planiranog lansiranja Fejsbukove digitalne valute, libre. Ova društvena mreža želi da pokrene svoj digitalni token zajedno sa konzorcijumom kompanija.\n“Libra izaziva ozbiljnu zabrinutost u pogledu privatnosti, pranja novca, zaštite potrošača, finansijske stabilnosti. To su pitanja koja treba da se rešavaju sveobuhvatno i javno”, rekao je Paeul, čije reči “CNBC” opisuje kao “hladan tuš” za Fejsbukov plan.\nAddiko mKredit: Keš kredit preko vašeg mobilnog telefona


Od 1. marta građevinske dozvole za manje od mesec dana - BGnekretnine blog\nOd 1. marta građevinske dozvole za manje od mesec dana\ngrađevinske dozvole, građevinsko zemljište, lokalna samouprava, Ministarstvo građevinarstva, Zakon o planiranju i izgradnji\nNovi Sad 024 Jan 2015\nSve lokalne samouprave će do 1. marta morati da počnu u potpunosti da primenjuju Zakon o planiranju i izgradnji i izdaju građevinske dozvole u roku za manje od mesec dana.\nSve lokalne samouprave u Srbiji će do 1. marta morati da počnu u potpunosti da primenjuju Zakon o planiranju i izgradnji i izdaju građevinske dozvole u roku za manje od mesec dana, izjavila je danas potpredsednica vlade i ministarka građevinarstva, saobraćaja i infrastrukture Zorana Mihajlović. Ona je na skupu sa predstavnicima svih opština i gradova u Srbiji rekla da će već sledeće nedelje početi edukacija lokalnih službenika.\nMihajlović je na skupu u Skuštini Srbije najavila da će biti napravljen i rang lista lokalnih samouprava po brzini izdavanja dozvola, tako da će se one takmičiti da budu što bolje rangirane zbog potencijalnh investitora.\n"Mi imamo neke opštine koje već sada izdaju građevinske dozvole za 4,5 ili 10 dana, ali njih je manji broj i mi hoćemo da sve budu tako dobre i da se u celoj Srbiji gradi", istakla je Mihajlović.\nOna je kazala da je sve to uslov da bi do kraja ove godine mogla da bude uvedena i elektronska građevinska dozvola. Mihajlović je navela da će Ministarstvo uvesti i "SOS" telefon za lokalne samouprave na kome će njihovi službenici moći da dobiju sve informacije od ministarstva ako naiđu na neke probleme u primeni zakona. Ona je takođe istakla da je cilj vlade da 2015. bude godina realizacije mnogih projekata i da će biti mnogo više gradilišta i investicija.\nMihajlović je rekla da su se odazvali predstavnici svih lokalnih samouprava i došli na sastanak na kojem će im biti objašnjeno šta i kako treba da rade.\n"Moraju tako da budu osposobljeni da svakom potencijalnom domaćem i stranom investitoru može da se izda građevinska dozvola za manje od mesec dana uz poštovanje cele procedure", naglasila je Mihajlović.\nOna je takođe rekla da će puna primena Zakona o planiraju i izgradnji koji predviđa objedinjenu proceduru i izdavanje dozvola za 28 dana, smanjiti gradnju nelegalnih objekata u Srbiji.\n"Želimo da postoji zdrava konkurencija između opština i gradova u izdavanju građevinskih dozvola jer će od toga zavisiti i priliv investicija i nivo uposlenosti", dodala je Mihajlović.\nMinistarka je ponovila da će Zakon o konverziji građevinskog zemljišta biti u skupštini već u martu.


Južna Republika – Dusevna Dusica,bivsa Poverenica,trazi da drzava placa DECI MIGRANATA staratelja (svoje pare nedava)\nJedan od glavnih razloga za to je, kako je u emisiji “15 minuta” rekla profesorka Pravnog fakulteta u Nišu Nevena Petrušić, činjenica da mnoga deca proputuju kroz Srbiju potpuno sama, a da ne budu identifikovana kao takva.\nU prvoj polovini 2015. godine 400 do 500 dece se nalazilo u prihvatnim centrima. Deca napuste centre, odu iz Srbije, a da se zapravo ne zna šta je sa njima – kaže Petrušićeva.\nDodaje da je to posebno osetljiva grupa, a da “mi nereagovanjem stvaramo uslove da postanu žrtve trgovine ljudima”, podložni drugim vidovima nasilja ili zlostavljanja, tako da “bi bilo potrebno da nijedno dete ne proputuje Srbijom, a da nije identifikovano”,\nNaša sagovornica kaže da se, kada je reč o deci izbeglicama, treba pridržavati međunarodnih standarda prema kojima svako dete, čim uđe na teritoriju Srbije mora da dobije “staratelja koji će se o njemu starati dok mu se ne reguliše status”.\nMnoga deca ne dobijaju tog posebnog staratelja, a on bi morao da detetu obezbedi pravnog savetnika, besplatno zastupanje, ne od trenutka kada se uđe u postupak za dobijanje azila, već od prvog kontakta koji vlasti uspostave sa detetom. Kada deca ne dobiju adekvatnu pomoć, to je dodatni rizik za njih – kaže profesorka Petrušić.\nDodaje da odrasli moraju decu migrante “tretirati kao decu” i njima prilagoditi procedure registracije u prihvatnim centrima.\nO tome na koji se način deci treba pristupiti u vreme izbegličke krize, koju profesorka Petrušić naziva velikom seobom naroda, i da li je Srbija svesna ozbiljnosti situacije pogledajte u emisiji “15 minuta”.\nBy |novembar 14th, 2015|Categories: STIL||Komentari su isključeni na Dusevna Dusica,bivsa Poverenica,trazi da drzava placa DECI MIGRANATA staratelja (svoje pare nedava)


Profit banaka niži 51,3% u odnosu na isti period prošle godine – Bankar.me\nDecember 24, 2020 BANKE, Članci, CRNA GORA, CRNA GORA, SVE VIJESTI Leave a comment\nDanas je održana 83. sjednica Savjeta Centralne banke Crne Gore, kojom je predsjedavao guverner dr Radoje Žugić.\nSavjet CBCG je utvrdio Politiku Centralne banke Crne Gore u 2021. godini, kojom su definisani ciljevi za izvršavanje funkcija CBCG, koje treba realizovati tokom naredne godine i usvojio Finansijski plan za 2021. godinu, kojim se obezbjeđuju uslovi za ostarivanje ciljeva i izvršavanje funkcija ove institucije. Finansijski plan za narednu godinu pripremljen je u skladu sa principima racionalnog i odgovornog poslovanja.\nSavjet je donio Rješenje o oduzimanju dozvole za rad mikrofinansijskoj instituciji „Kredit+“ i upoznao se sa tokom stečajnog postupka Atlas banke AD u stečaju za period januar-septembar 2020. godine.\n“U cilju stvaranja pretpostavki za primjenu Zakona o kreditnim institucijama i Zakona o sanaciji kreditnih institucija, Savjet je razmatrao i usvojio set od šest odluka, i to: o sadržaju i načinu vođenja registra kreditnih institucija, o poslovanju sa licima povezanim sa kreditnom institucijom, o minimalnim standardima za ulaganja kreditnih institucija u nepokretnosti i osnovna sredstva, o načinu izračunavanja maksimalnog iznosa za raspodjelu u kreditnim institucijama, o bližim kriterijumima za određivanje minimalnog zahtjeva za regulatornim kapitalom i kvalifikovanim obavezama kreditnih institucija i o načinu saopštavanja povjerljivih informacija o kreditnim institucijama u sanaciji u sažetom ili zbirnom obliku”, navodi se u saopštenju Centralne banke.\nSavjet je takođe usvojio izvještaje o poslovanju i sprovođenju politike Centralne banke Crne Gore za septembar i oktobar 2020. godine, u kojima je konstatovano da su aktivnosti ove institucije tokom posmatranog perioda sprovedene u skladu sa planiranim obavezama.\nRazmatrajući Kvartalni izvještaj o poslovanju banaka na 30.09.2020. godine, zaključeno je da je na nivou sistema, u posmatranom periodu, u odnosu na isti period prošle godine, zabilježen neznatan rast aktive (0,06%) i intenzivniji rast kredita (5,74%) i kapitala (4,17%), dok su depoziti ostvarili pad od 6,06%. Iako zadržana, profitabilnost banaka je niža za čak 51,33% u odnosu na isti period prošle godine, što je posljedica smanjenja neto prihoda od naknada i rasta troškova obezvređenja. Koeficijent nekvalitetnih kredita (NPL) je, na 30.09.2020. godine, iznosio 5,61%, što je za 0,94 procentna poena više u odnosu na 30.09.2019. godine.\nSavjet je usvojio i Makroekonomski izvještaj Centralne banke Crne Gore za treći kvartal 2020. godine, u kojem je istaknuto da je pandemija koronavirusa uslovila pad ekonomske aktivnosti u zemlji, smanjenje naplate budžetskih prihoda i rast budžetskih izdataka.\n“Negativni trendovi zabilježeni su i na tržištu rada, pa je broj zaposlenih u prvih devet mjeseci tekuće godine za 11,3% niži u odnosu na uporedni period prošle godine. Pandemija se nije negativno odrazila na priliv stranih direktnih investicija, čiji je neto priliv u periodu januar-septembar 2020. godine iznosio 345,4 miliona eura, što je za 52,2% više u poređenju sa istim periodom 2019. godine”, naveli su iz CBCG.\nNa osnovu Izvještaja o kretanju cijena za treći kvartal 2020. godine, koga je usvojio Savjet, konstatovano je da su potrošačke cijene tokom trećeg kvartala ove godine povećane za 0,4%. Prosječna stopa potrošačkih cijena (prvih devet mjeseci 2020. godine u odnosu na isti period prethodne godine) iznosila je -0,1%, dok su cijene u septembru u odnosu na isti mjesec prethodne godine bile više za 0,1%. U Izvještaju se, dalje, navodi da modelska prognoza za kraj 2020. godine projektuje inflaciju u rasponu od -0,8% do 0,2%, sa centralnom tendencijom od -0,3%. Njoj je slična i ekspertska procjena CBCG i ona ukazuje da će na kraju godine inflacija biti u rasponu od -0,5% do 0,5%, sa nultom stopom kao centralnom projekcijom.\nSavjet je usvojio i Izvještaj o rezultatima ankete o kreditnoj aktivnosti banaka za treći kvartal 2020. godine. Prema očekivanju banaka, tokom narednog kvartala se očekuje ublažavanje standarda (kriterijuma za odobrenje kredita) za privredu i stanovništvo po pitanju kamatnih marži, provizija i naknada, dok postoji mogućnost povećanja zahtjeva u pogledu kolaterala za oba sektora.\nPOJMOVICBCG CBCG - Centralna Banka Crne Gore profit banaka\nPrevious Tri prijave za direktora Agencije za nadzor osiguranja\nSljedeći “Butterfly Finance” od ponedjeljka na MTP ME tržištu


Dženifer Aniston i dalje pali muškarce širom sveta - Muški magazin - trendovi, fitness, lifestyle, saveti, devojke... `\nDženifer Aniston proslavila se ulogom Rejčel u legendarnoj sitkom seriji „prijatelji“ da bi kasnije postala jedna od najpopularnijih, ali i najzgodnijih glumica Holivuda.Njenoj popularnosti doprinelo je i to što je bila u braku sa Bredom Pitom. Nakon prijatelja ova glumica učestvovala je u mnogo filmskih projekata koji su učinili da ona bude vrlo zapažena i uspešna.\nDanas, ova žena ima preko 50 godina, ali to je ne zaustavlja da izgleda vatreno i atraktivno. Ona je nedavno podelila svoje najnovije fotografije i oduševila i muškarce i žene širom sveta. Ljudi ne mogu da veruju da žena u ovim godinama može ovako da izgleda, a Dženifer kaže da je njen izgled rezultat treninga, pravilne i zdrave ishrane ali i genetike koju su joj preneli njeni roditelji.\nMuškarci, oprez, ako budete gledali ove fotografije, pripremite se, jer će temperatura u prostoriji u kojoj se nalazite porasti naglom brzinom.\nPROČITAJTE SLEDEĆI TEKST: Robert Dauni Junior otkrio koji bi bio heroj da nije Ajronmen


Miro Antić, ko-osnivač kompanije M2Communications i produkcijske kuće NEO – New Entertainment Office, nominovan je za prestižni Eventex All-stars Index: The Most Influential People In Тhe Event Industry. Na listi su ljudi koji su ostavili trag u svetu industrije događaja svojom kreativnošću, vizijom i kapacitetom za inovaciju. Miro Antić je među 476 ljudi iz celog sveta nominovanih od strane javnosti sa šansom da se plasira na istaknutu konačnu listu.\n“Ova lista ima za cilj da prepozna pokretačku snagu koja stoji iza industrije događaja – njene ljude! Vizionare, inovatore, ljude koji inspirišu i postavljaju trendove, čineći da industrija događaja bude dinamična, uzbudljiva i impresivna”, ističe se u obrazloženju g-dina Ovanes Ovanesiana suosnivača Eventex Awards.\nUkoliko poznajete rad agencije M2C i kreativni doprinos Mira Antića, možete ga podržati svojim glasom do 12. septembra 2019. godine putem linka: https://eventex.co/all-stars/people/.


Ne treba mu Evropa - Najbolji igrač MLS lige ne menja sredinu - Sportske.net\nIzgleda da je igranje u SAD postalo primamljivije nego ikad.\nNajkorisniji igrač američke MLS lige, fudbaler Atlante junajted Džozef Martines produžio je ugovor sa tim klubom na pet godina.\nZa Martinesa su bili zainteresovani pojedini evropski klubovi, ali je on odlučio da produži ugovor sa Atlantom do 2023. godine.\nKlub nije naveo finansijske detalje ugovora, a američki mediji spekulišu da će 25-godišnji fudbaler dobiti veliku povišicu, u odnosu na garantovanu platu od 1,4 miliona dolara, koliko je dobio prošle sezone.\nVenecuelanski fudbaler je prošle godine postigao 31 gol, što je novi rekord MLS lige. On je postigao i četiri gola u plej-ofu i predvodio Atlantu do šampionske titule u tek drugoj sezoni od osnivanja kluba.\nMartines je postao prvi fudbaler u istoriji MLS koji je u istoj godini osvojio nagradu MVP regularnog dela sezone, ol star utakmice i MLS kupa.\nAtlanta je u utorak počela sa pripremama za svoje prvo učešće u CONCACAF Ligi šampiona.\nBuran susret bivših Zvezdaša u Rusiji, ''Grof'' nastavio sjajnu seriju!\n''Grobari'', vaš ljubimac je i dalje u formi, Superliga na vidiku zahvaljujući njemu!


Davenport: Vlada Srbije humana prema izbeglicama - EU u Srbiji\nDavenport: Vlada Srbije humana prema izbeglicama\nŠef Delegacije EU Majkl Davenport i ambasadori osam zemalja članica EU zajedno sa ministrom za rad, zapošljavanje, socijalna i boračka pitanja Aleksandrom Vulinom i komesarom Vlade Srbije za izbeglice i migracije Vladimirom Cucićem posetili su novi prihvatni centar za migrante u Obrenovcu.\nAmbasador EU Majkl Davenport naveo je da je ”veoma mnogo” urađeno tokom dve nedelje na rehabilitaciji mesta i prostorija bivše kasarne u Obrenovcu, koja je sada prihvatni centar.\n„Sada smo videli unutra kakvi su uslovi života. Tu je više od 550 momaka od kojih je većina boravila u centru Beograda, čuli smo njihove priče. Mislim da je mnogo urađeno i svi ambasadori zemalja članica EU i ja vrlo smo zahvalni i ministru Vulinu i komesaru Cuciću na prilici da dođemo ovde, da vidimo koliko je urađeno”, rekao je Davenport.\nPrema njegovim rečima, EU ima dobru saradnju sa vladom Srbije. „Samo Evropska komisija izdvojila je više od 50 miliona evra od početka migrantske krize, kao i zemlje članice EU koje su izdvojile velike sume i to će se nastaviti. Reč je o kvalitetu naše saradnje, možemo da kažemo da smo veoma impresionirani radom srpskih vlasti i politike prema izbeglicama u Srbiji, to je najbitnije. Vlada se ponaša na human način, sa razumevanjem prema izbeglicama”, rekao je Davenport.\nCentar su obišli i ambasadori Slovačke, Italije, Hrvatske, Velike Britanije, Nemačke, Češke, Italije, Austrije. Ministar Vulin je nakon obilaska centra, istakao da je, u cilju kontrolisanja bezbednosti i migranata, ali i lokalnog stanovništva, Vlada Srbije, odlučića da pojača kontrolu u prihvatnim centrima.\nCilj konrole je, kako je objasnio, želja da se obezbedi sve što je potrebno i migrantima i lokalnom stanovništvu, da dobiju najbolju moguću negu i zaštitu, ali isto tako, da se kontroliše njihovo kretanje i da svakodnevni život i Obrenovčana i drugih građana ne bude uznemiren na bilo koji način.\nMinistar je naveo da je prilagođavanje kasarne u Obrenovcu za potrebe prihvatnog migrantskog centra platio je Danski savet za izbeglice, Lekari bez granica, Evropska komisija, te da se time nije bavila vlada.\nŠef predstavništva UNHCR Hans Fridrih Soder istakao je da je, od kada je otvoren centar, ostvaren veliki napredak, a da je sledeći korak poboljšavanje usluga koje se pružaju u tom centru, što je, ocenjuje, važno, da bi mogla da se obezbedi sigurnost, kako građana lokalne zajednice, tako i samih izbeglica i migranata.\n“Mi poštujemo odlučnost Republike Srbije koja nastavlja da se ponaša prema izbeglicama na isti način i kao i odlučnošt međunarodne zajednice da nastavi da pomaže Srbiji i odgovori na potrebe izbeglica i migranata”, rekao je Ssoder.\nKomesar za izbeglice i migracije Vladimir Cucić rekao je na sve treba gledati kao na ozbiljnu humanitarnu operaciju, koja je počela u momentu kada je bilo -19 u Beogradu i kada je bilo hladno svima koji žive u kućama, kao i izbeglicama koji su bili na otvorenom.\nOn je naveo da su radovi u prihvatnom centru još u toku ali i da očekuje da se ceo prostor završi za desetak dana.


IZBORI 2022 - mbportal IZBORI 2022\n5. aprila 2022. novinar5\t0 Comments\nDragi sugrađani, dragi Borani i Boranke, draga Srbijo.\nHvala vam što ste u tako velikom broju juče izašli na birališta i birali po svojoj savesti. Hvala vam što ste pokazali da je Srbija demokratska zemlja u kojoj se cene rezultati i dela.\nDalje putem mira, stabilnosti, prosperiteta i ekonomskog razvoja nastavljamo zajedno. Ovo je pobeda svih nas, jedna velika odgovornost za sve nas u budućnosti.\nKoristim priliku i da svim strankama koje su učestvovale u ovoj izbornoj trci\nna fer i korektnim izborima i ostvarenim rezultatima.\nPrema preliminarnim rezultatima, u Boru je na 47 biračkih mesta glasalo 59,37 odsto upisanih birača, a Srpska napredna stranka dobila je 36,48 odsto glasova i osvojila 15 mandata u Skupštini grada Bora.\n11,08 odsto glasova osvojila je lista „Ivica Dačić – Premijer Srbije“ i četiri mesta u lokalnoj Skupštini, koliko će pripasti i MOST-u sa 10,14 odsto glasova, dok će listi „Dragan Marković – Ujedinjena opozicija Bora“ sa 15,74 odsto glasova pripasti šest odborničkih mesta u Skupštini grada.\nLista „Marinika Tepić – Za pobedu Bora“ imala je 9,27 odsto glasova, te joj pripadaju tri odbornička mesta u borskoj Skupštini. Po jedno odborničko mesto ide POKS-u sa 4,21 odsto glasova, listi „Mladi u Bor(bi) za opstanak grada i sela“ sa 3,62 odsto glasova i Grupi građana Borci za Bor sa 3,2 odsto glasova.\nDosta je bilo – Suverenisti – Saša Radulović sa 2,89 odsto, Dr Vojislav Šešelj – Srpska radikalna stranka sa 1,3 odsto i Jedinstvena Srbija Dragan Marković Palma Domaćinski Bor sa 2,02 odsto glasova ostali su ispod cenzusa.\nIZBORI SAVETA MESNIH ZAJEDNICA U KNJAŽEVCU\nLOKALNI IZBORI U OPŠTINI NEGOTIN 17. OKTOBRA\nDANAS SE ODRŽAVAJU LOKALNI IZBORI U OPŠTINI NEGOTIN\nBOR: BUDŽET ZA 2022. GODINU\nKNJAŽEVAC: Usvojen budžet za 2022. godinu\nU OPŠTINI KNJAŽEVAC U NEDELJU 25. APRILA ODRŽAVAJU SE IZBORI…\nODBORNICI SO KLADOVO USVOJILI BUDžET ZA 2022. GODINU\nVEĆNICI ZASEDALI PRVI PUT U 2022. GODINI\nVEĆNICI USVOJILI PREDLOG ODLUKE O BUDŽETU ZA 2022.GODINU\nVEĆNICI USVOJILI NACRT ODLUKE O BUDŽETU ZA 2022. GODINU\nU TOKU JE KONKURS ZA DODELU STIPENDIJA ZA ŠKOLSKU 2021/2022.…\nUSPEŠNA PRVA AKCIJA DOBROVOLJNOG DAVANJA KRVI U 2022. GODINI\n← Oproštaj od poginulih rudara: Nikada vas nećemo zaboraviti\nJoš jedna predstava Kokana Mladenovića u Aleksincu →


Železnički prevoz robe na bilo koju destinaciju - Prevoz robe\nBezbedan i brz železnički transport robe širom sveta nudi naša kompanija klijentima uz garanciju da će u najkraćem vremenskom roku roba stići na željenu destinaciju. Prevoz robe železnicom obavljamo po potrebi klijenata direktno ili u kombinaciji sa drumskim, vazdušnim i vodenim prevozom.\nNaša kompanija godinama sarađuje sa međunarodnim železničkim upravama, zahvaljujući kojima možemo svojim klijentima obezbediti brojne pogodonosti prilikom prevoza robe železnicom.\nUkoliko se Vaša roba dostavlja ili preuzima na destinaciji na kojoj se ne nalazi železnički terminal, svojim klijentima nudimo multimodalni prevoz. Ovaj prevoz podrazumeva utovar ili istovar robe na željenoj adresi, prevoz tereta do ili sa železničke stanice, kao i predaju robe.\nPrevoz robe, možemo prema zahtevima klijenata, organizovati u pojedinačnim vagonima, grupama kola ili maršutnim vozovima. Kada su u pitanju vagonske pošiljke, transport robe obavljamo u klasičnim ili specijalnim vagonima, otvorenim, zatvorenim, kao i u vagonima sa visokim stranicama. Takođe, prevoz automobila obavljamo u specijalnim plato kolima.\nPosedujemo magacinske prostore za skladištenje robe koji se prostiru na više od 1000 kvadratnih metara, a zahvaljujući partnerima koje imamo svuda u svetu, svojim klijentima nudimo i uslugu skladištenja robe, pre i nakon železničkog transporta.\nTakođe, prilikom potpisivanja ugovora nudimo pravnu garanciju da će Vaša roba stići na željenu destinaciju. Uz to, klijentima pružamo i mogućnost da dodatno zaštite robu u Basler i Uniqa osiguravajućim firmama. Ukoliko želite bezebednu i kvalitetnu uslugu železničkog transporta, onda je naša kompanija pravi izbor za Vas.


predsednički izbori u Francuskoj - Sputnjik Srbija\nNajveći francuski sindikati uputili su večeras upozorenje povodom pobede Emanuela Makrona na predsedničkim izborima u toj zemlji, a jedan od njih je pozvao da se sutra održe demonstracije, prenosi Rojters.\nProtesti u Parizu: Suzavac i tuča s policijom (video)\nGrupa demonstranata na istoku Pariza sukobila se večeras sa pripadnicima policije koji su bili prinuđeni da koriste suzavac.\nRama: Samo da u Francuskoj ne pobedi destruktivna alternativa\nPremijer Albanije Edi Rama ocenio je danas da je najuspešnija unija u istoriji — EU — na raskrsnici, ističući posebno značaj današnjih predsedničkih izbora u Francuskoj za sudbinu tog saveza.\nDa li će Emanuel Makron uvesti Marin le Pen u Jelisejsku palatu?\nU Francuskoj, drugoj najvažnijoj državi onoga što ostaje od Evropske unije posle „bregzita“, danas se održava drugi krug predsedničkih izbora. Ako je verovati anketama koje su bile iznenađujuće precizne u prvom krugu, kandidat vladajućeg poretka, Emanuel Makron, pobediće Marin le Pen sa oko 20 procenata razlike.\nPoslanica francuske Socijalističke partije Korin Erel (50), koja se prošle godine pridružila pokretu „Napred“ centrističkog kandidata na predsedničkim izborima Emanuela Makrona, umrla je tokom njegovog mitinga, nakon što se iznenada srušila dok je držala govor, prenosi AFP.\nPredizborna tišina u Francuskoj\nU Francuskoj je od ponoći na snazi predizborna tišina, pošto će se građani te zemlje sutra na izborima za predsednika države opredeliti između centriste Emanuela Makrona ili desničarke Marin le Pen.\nMerkelova: Makron je favorit Nemačke\nNemačka kancelarka Angela Merkel istakla je danas da Evropa mora da napreduje brže i odlučnije u oblastima u kojima panevropska akcija „donosi stvarnu dodatnu vrednost“.\nLe Penova za srdačne, Makron za poslovne odnose sa Putinom\nKandidatkinja za predsednika Francuske iz partije „Nacionalni front“ Marin le Pen založila se za široke veze sa Rusijom i protiv „hladnog rata“, dok je drugi kandidat, osnivač pokreta „Napred“, Emanuel Makron za nastavak dijaloga sa Rusijom o nizu pitanja.\nČuveni srpski umetnici koji godinama žive i rade u Parizu — slikari Miloš Šobajić i Milan Cile Marinković, kao i pisac akademik Milovan Danojlić — ekskluzivno za Sputnjik dali su svoje viđenje predsedničkih izbora u Francuskoj, političkim odnosima u toj zemlji i posledicama po Srbiju.


Danas se obeležava Dan molitve, posta i dobrih dela - Caritas Srbije\nDanas se obeležava Dan molitve, posta i dobrih dela\nNa inicijativu Visokog odbora za ljudsko bratstvo, danas se obeležava Dan molitve, posta i dobrih dela. Papa Franja je pozvao sve vernike da učestvuju u ovom događaju.\nNakon kateheze na opštoj audijenciji održanoj 13. maja, u pozdravu vernicima koji govore arapskim jezikom, papa Franja je podsetio da je molitva način slušanja Boga i komuniciranja sa Njim i da je zbog toga prihvatio poziv Visokog odbora za ljudsko bratstvo da se današnji dan posveti molitvi, postu i dobrim delima.\n„Pozivam i podstičem sve da se pridruže ovom događaju. Ujedinimo se zajedno kao braća u molitvi Gospodinu da spasi čovečanstvo od pandemije, da razbistri pameti naučnika i izleči bolesne“, rekao je Papa.\nVisoki odbor za bratstvo među ljudima, osnovan svega nekoliko meseci nakon istorijskog susreta između pape Franje i velikog imama Al-Azhara Ahmeda al-Tayyeba, održanog 4. februara 2019. u Abu Dhabiju, uputio je poziv da se u četvrtak 14. maja obeleži Dan molitve, posta i dela ljubavi. “Uputićemo molitvu Svemogućem Bogu da spasi svet i pomogne nam pobedimo pandemiju, kako bi se vratili sigurnost, stabilnost, zdravlje i napredak tako da, jednom kad prestane ova pandemijska kriza, naša Zemlja bude gostoljubivije mesto za čoveka i ljudsko bratstvo nego pre“, ističe se u pozivu


- Posle više od dva meseca vrelog vetra, završili smo sa toplim delom leta. Prvih dana septembra imaćemo ne vrućinu, već prijatno umereno toplo vreme, u većini dana sunčano. Posle 7, 8. septembra sledi dalji porast temperature, maksimalne temperature oko 27 do 30 stepeni. I pored tih visokih temperatura, jutra će biti sveža, počinje magla da se javlja u jutarnjim satima. Korak po korak, vežbamo za ulazak u jesen - dodao je on.\n- Za pravu obnovu zemljišta potrebno je još kiše. Biće manjih padavina, tek možemo veće da očekujemo krajem septembra, početkom oktobra - kazao je Todorović.


U Izgradnju Vetroelektrana U Vojvodini Uloženo 700 Miliona Evra\nHome AP Vojvodina U izgradnju vetroelektrana u Vojvodini uloženo 700 miliona evra\nPokrajinski sekretar za energetiku, građevinarstvo i saobraćaj Ognjen Bjelić posetio je danas Vetroelektranu „Kovačica“, gde je investitoru, kompaniji Enlight K2 Wind, uručena građevinska dozvola za izgradnju novog vetroparka „Pupin“, u okviru postojećeg kompleksa.\nPrema dozvoli koju je izdao Pokrajinski sekretarijat za energetiku, građevinarstvo i saobraćaj, u okviru novog elektroenergetskog objekta, planirana je izgradnja 16 vetrogeneratora najmodernije tehnologije ukupne snage 95,5 magavata. Novi objekat prema planu trebalo bi da bude završen u drugoj polovini 2023. godine.\nSekretar Bjelić je ovom prilikom istakao da je u proteklih pet godina na teritoriji AP Vojvodine investirano 700 miliona evra u izgradnju sedam vetroparkova snage 398 megavati.\n„Pokrajinski sekretarijat za energetiku gleda na domaće i strane investitore, koji žele da investiraju u vetroeleelektrene kao na partnere“, rekao je Bjelić.\nOn je dodao i da je usvajanje novog Zakona o obnovljivim izvorima energije jasan signal da su investitori u oblasti obnovljivih izvora energije poželjni i pokazuje pravac u kom se kreće energetska politika Srbije.\n„Mi ćemo i u narednom periodu nastaviti da u zakonskim okvirima i rokovima izađemo u susret svim investitrima koji su zainteresovani da razvijaju projekte poput ovog u Kovačici“, kazao je Bjelić istakavši da je na Dan vetra, koji se obeležava 15. juna, imamo priliku da vidimo kolika je snaga vetroparka koji je izgrađen u Kovačici.\nMiloš Colić, direktor kompanije „New Energy Solutions“ koja upravlja vetroparkom u Kovačici, kazao je da je saradnja sa resornim pokrajinskim sekretarijatom odlična, te da su svi postupci za dobijanje dozvola za izgradnju vetroparka uspešno okončani.\n„Gledamo u budućnost zelene Srbije i u najave da će do 2040. godine 40 odsto ukupne energije dolaziti iz obnovljivih izvora, i tu mi kao privatna kompanija vidimo svoje mesto“, kazao je Colić.\nInače, Vetroelektrana „Kovačica“, snage 104,5 magavata, druga je po veličini u našoj zemlji. Sastoji se od 38 turbina marke General Electric, proizvodi električnu energiju za 68 hiljada domaćinstava i doprinosi smanjenju ugljen-dioksida za 250 hiljada tona godišnje.\nU izgradnju ove vetroelektrane uloženo je 189 miliona evra, i prva je nova elektrana koja je posle skoro 30 godina puštena na prenosni sistem električne energije.\nDogađaju je prisustvovao i predsednik Opštine Kovačica Jaroslav Hrubik.\nPrevious articleOdržan sastanak organizacionog odbora apatinskih ribarskih večeri\nNext articleOtvorena peta stručna konferencija „Biznis na štiklama“ posvećena ženskom preduzetništvu


JEREMIĆ: U narednoj godini Vučić predaje Kosovo a onda prelazi na Republiku Srpsku – EVO KAKAV MU JE PLAN - WebTribune\nHome/SPEKTAR/JEREMIĆ: U narednoj godini Vučić predaje Kosovo a onda prelazi na Republiku Srpsku – EVO KAKAV MU JE PLAN\n2. децембра 2018.\tSPEKTAR Ostavite komentar\nPredsednik Narodne stranke Vuk Jeremić je procenio da će naredna godina biti presudna za Srbiju jer će, kako je rekao, predsednik Aleksandar Vučić uz referendum o promenama Ustava raspisati i izbore na svim nivoima „kako bi dobio pokriće za ono što će potpisati u vezi s Kosovom“.\nNa osnivanju Opštinskog odbora Narodne stranke u beogradskoj opštini Vračar, Jeremić je ocenio da kontekst tog izbornog procesa koji je najavio, nije promena Ustava, nego da „Vučić dobije nov četvorogodišnji mandat, ne od građana, već od kolonijalne uprave“.\n„Svi budući izbori – od lokalnih do republičkih, biće direktno vezani za Kosovo i Metohiju. Oni se raspisuju da Vučić dobije pokriće za ono što će da potpiše u vezi s Kosovom“, rekao je predsednik Narodne stranke.\nJeremić je dodao da je „ključ delovanja cele opozicije“ u Srbiji da Vučića „osujeti u nameri da dokrajči pitanje Kosova onako kako je zamislio, sa precrtavanjem granica, Kosovom u UN, Velikom Albanijom za nekoliko godina“.\n„Vučić na tome neće stati, potpiše li nezavisnost Kosova momentano će preći na Republiku Srpsku i traziće od Zapada pet godina kako bi razvlastio RS“, naveo je Jeremić.\n„Narodna stranka sledeća stranka vlasti“\nJeremić je ocenio da je ta partija „sledeća stranka vlasti“ i da je izložena najžešćim napadima „režima Aleksandra Vučića jer počinje da izgleda kao sistem koji je u stanju da upravlja zemljom“.\n„Mi smo prvi koji u Vučićevskoj, kugom zahvaćenoj Srbiji, počinjemo da izgledamo kao nešto što može biti uređena, sistematska alternativa i zato nas najviše napadaju. Posejali smo seme Saveza za Srbiju, jedan smo od stubova najsnažnije opozicione grupe u Srbiji. Danas smo stabilizatoru u Savezu za Srbiju a sutra i u državi“, rekao je Jeremić na skupu u Beogradu.\n„Tako je uvek bilo. Voleo bih da se to završi izborima ali plašim se da to nije moguće jer neće vulkanizer koji je postao ministar da se vrati popravci guma. Ovo će biti borba i nešto što se mora pobediti zbog naše dece i unuka“, kazao je Kovačević.


Sutra štrajk upozorenja u UKC RS – mojKontakt portal – Radio Televizija Kontakt\nStrukovni sindikat doktora medicine Republike Srpske, sutra će održati štrajk upozorenja u holu Univerzitetsko-kliničkog centra u Banjaluci, potvrdio je predsjednik tog sindikata Miodrag Femić.\nOkupljanje radnika i najavljeni polusatni protest biće od 11:00 do 11:30 časova. On dodaje da je u kontroli svih zakonskih normi bila i inspekcija rada, koja je utvrdila da se štrajk može održati – u skladu sa Zakonom o štrajku.\nFemić kaže da štrajk nema politički predznak, ali da se ljudi boje priključiti, jer je izborna kampanja. Osnovi zahtjevi su povećanje plate za 25%, vraćanje toplog obroka i regresa, ukidanje Zakona o platama, prenosi N1.\nInsistiraće i na potpisivanju kolektivnog ugovora kako bi regulisali kompletnu zdravstvenu struku.\nFemić pita zašto doktori specijalisti u FBiH imaju platu 2.208 KM sa toplim obrokom. Ističe da je topli obrok u Republici Srpskoj samo na papiru, te da je osnovna plata doktora specijaliste 1.500 KM.\nSindikat je početkom godine protiv 36 direktora bolnica i domova zdravlja u Republici Srpskoj podnio krivične prijave zbog neplaćanja poreza i doprinosa, za šta su dugovanja na kraju prošle godine premašila 121 milion KM.\nProtest koji se najvaljuje za sutra, dešava se samo pet dana prije najavljenog otvaranja novog i rekonstruisanog diijela Univerzitetsko kliničkog centra u Banjaluci.


Polimlje: Pokazna vežba protiv poplava\nU okviru projekta u Prijepolju u periodu od 27. do 31. marta 2014. godine biće realizovana obuka civilnih struktura, članova rafting klubova, kajakaških klubova, gorske službe spašavanja i drugih, za spašavanje na brzim vodama.\nMinistarstvo unutrašnjih poslova Republike Srbije, FORS Montenegro – Fondacija za razvoj sjevera Crne Gore, Sektor za vanredne situacije i Direktorat za vanredne situacije Ministarstva unutrašnjih poslova Crne Gore realizuju projekat „Prekogranična zaštita i spašavanje od poplava“, finansiran od strane Evropske unije u okviru Programa prekogranične saradnje Srbija – Crna Gora. Projekat se u Crnoj Gori realizuje u opštinama Nikšić, Berane i Pljevlja, dok na teritoriji Srbije u opštinama Prijepolje, Priboj i Nova Varoš .\nCilj projekta je unapređenje otpornosti prekogranične zone i ciljnih opština na poplave jačanjem tehničkih i ljudskih kapaciteta, prekograničnom saradnjom i podizanjem nivoa svesti stanovništva o prevenciji i borbi sa ovom prirodnom nepogodom.\nProjekat je rezultat zajedničkih težnji da se doprinese efikasnijoj zaštiti od poplava koje su poslednjih godina sve češće na području Crne Gore i Srbije i koje pričinjavaju znatne ljudske i materijalne gubitke. Prekogranična saradnja u ovoj oblasti je od velikog značaja za obe zemlje koje se suočavaju sa sličnim problemima koje donose prirodne nepogode, a razmena iskustava u ovoj oblasti kroz zajedničku realizaciju projekta bi trebalo da proizvede pozitivne efekte u borbi protiv posledica koje prouzrokuju prirodne nepogode.\nU okviru projekta u Prijepolju u periodu od 27. do 31. marta 2014. godine biće realizovana obuka civilnih struktura, članova rafting klubova, kajakaških klubova, gorske službe spašavanja i drugih, za spašavanje na brzim vodama. Obuku će pohađati 20 učesnika sa teritorije Republike Srbije i 20 učesnika sa teritorije Republike Crne Gore. Zadnjeg dana obuke 31. marta 2014. u 12 časova biće organizovana zajednička javno pokazna vežba.\nPraktična obuka će biti organizovana na reci Lim na lokaciji Petrovac, a teoretski deo obuke će se odvijati u sali Muzeja u Prijepolju. Nakon završene obuke svi polaznici će dobiti sertifikat o završenoj obuci za spašavanje na vodi. Obuku će sprovoditi 4 sertifikovana instruktora Spasilačkog saveza Srbije, a za obuku je obezbeđena potrebna spasilačka oprema.\nZavršnoj javno pokaznoj vežbi prisustvovaće predstavnici Sektora za vanredne situacije MUP-a RS iz Beograda i Direktorata za vanredne situacije MUP-a Crne Gore iz Podgorice.